
Den  kærlighed 

som  førte 
dig  til  alteret 


AF  PRÆSIDENT  DAVID  O.  McKAY 

Jeg  tror,  at  altfor  mange  ægtepar,  som  kommer  til 
alteret,  ser  på  vielsesceremonien  som  afslutningen 
på  det  at  gøre  kur.  Lad  alle  unge  mennesker  og  også 
ældre  i  Kirken  se  på  ceremonien  som  begyndelsen  til 
et  evigt  kurmageri.  Lad  os  ikke  glemme,  at  under  det 
daglige  livs  byrder  skønner  man  endnu  mere  på  et 
taktemmeligt  ord  og  kærlige  gerninger  end  i  de  yn- 
dige måneder,  hvor  man  var  forelsket. 

Det  er  efter  ceremonien,  under  de  prøvelser,  som 
dagligt  opstår  i  hjemmet,  at  et  ord  som  tak,  undskyld 
eller  vil  du  være  så  sød,  bidrager  til  at  holde  den 
kærlighed,  som  førte  jer  til  alteret,  evig. 


Det  er  godt  at  erindre  sig  tre  store  idealer,  som 
bidrager  til  lykke  efter  vielsesceremonien: 

Det  første  er  loyalitet.  Du  har  ingen  ret,  du  ægte- 
mand, til  at  rette  opmærksomheden  mod  nogen  an- 
den kvinde  end  din  hustru.  Og  du  hustru,  din  pligt  er 
over  for  din  mand.  Tilsammen  er  I  et  uovervindeligt 
team,  som  udgør  et  hjem.  Vis  altid  loyalitet  mod  den 
store  pagt  I  indgik  ved  alteret! 

Det.andet  ideal  er  selvbeherskelse.  Små  ting  kan 
ske,  som  ærgrer  jer,  og  I  kommer  måske  til  at  sige 
noget  hastigt,  skarpt,  kraftigt,  som  sårer  den  andens 
hjerte.  Jeg  kender  ingen  dyd,  som  hjælper  mere  til 
at  bidrage  til  lykke  og  fred  i  hjemmet  end  den  store 
egenskab  selvbeherskelse  i  ens  tale.  Afstå  fra  at 
sige  det  skarpe  ord,  som  kommer  op  i  dig,  hvis  du 
bliver  såret,  eller  hvis  du  ser  noget,  som  fornærmer 
dig.  Husk,  at  få  minutter  efter  vil  du  være  glad  over, 
at  du  ikke  sagde  det  hårde  ord  og  at  du  ikke  begik 
den  impulsive  handling.  Resultatet  er  kærlighed  og 
fred  i  hjemmet. 

Det  tredie  ideal  er  den  enkle  lille  dyd  at  være 
høflig  over  for  jeres  børn.  Næst  efter  evigt  liv  er  den 
kosteligste  gave  vor  Fader  i  Himlen  kan  skænke  en 
mand  og  en  kvinde  børnene.  Der  er  tre  fundamentale 
ting  som  ethvert  barn  har  ret  til:  et  respekteret  navn, 
en  følelse  af  sikkerhed  og  mulighed  for  udvikling. 
Hjemmet  er  selve  midtpunktet  for  alt  dette.  Det  er 
der,  barnet  udvikler  den  tillid  og  styrke,  som  udsprin- 
ger af  selvbeherskelse.  Det  er  der,  barnet  lærer  re- 
spekt for  andres  rettigheder.  Det  er  i  et  velledet  hjem 
hos  forældrene,  at  mænd  og  kvinder  først  udvikler 
en  bevidsthed  om,  at  sand  lykke  ligger  i  at  tilpasse 
sit  liv  til  naturens  love  og  til  reglerne  for  takt  og  tone. 
Når  forældre  viser  høflighed  mod  deres  børn,  og 
børn  er  høflige  mod  deres  fader  og  moder,  er  der  et 
forædlende  element  i  dette  hjem. 

Loyalitet,  selvbeherskelse,  høflighed! 

Det  påhviler  os  alle  —  små  børn,  unge,  forældre, 
både  de  unge  og  de  som  stadig  er  ungdommelige  af 
udseende  —  at  få  det  meste  og  det  bedste  ud  af  livet, 
det  dejligste,  det  lykkeligste  liv.  Vi  er  alle  berettiget 
til  det,  men  verden  gør  den  fejl  at  tro,  at  det  bedste 
og  yndigste  liv  kommer  af  at  hengive  os  til  vore 
dyriske  lidenskaber  og  tilbøjeligheder.  Dette  er  ikke 
rigtigt. 

Det  bedste  og  mest  vidunderlige  i  livet  kommer 
derimod  ved  lydighed  mod  de  åndelige  værdier,  de 
æstetiske  ting,  de  smukke  ting  i  livet.  Det  bedste  og 
dejligste  liv  er  det  liv,  der  leves  i  harmoni  med  vor 
Herre  og  Frelser,  Jesu  Kristi  åbenbarede  ord. 

Dette  er  mit  vidnesbyrd  til  jer,  og  jeg  opfordrer 
jer  til  selv  at  prøve  det. 

Jordens 
sabbat 


AF  STERLING  W.  SILL, 
assistent  til  De  Tolvs  Råd 


Et  af  de  tydeligste  minder  jeg  har  bragt  med  fra 
barndommen  er  når  jeg  tænker  tilbage  på  sabbatda- 
gen. Den  gang,  i  gamle  dage  ude  på  farmen,  var  søn- 
dagen en  dag,  der  var  fuldstændig  adskilt  fra  resten 
af  ugen.  Fra  mandag  til  lørdag  var  vor  opmærksom- 
hed koncentreret  om  det  tunge  arbejde  det  var  at 
skabe  en  levevej  ved  hjælp  af  menneskers  og  dyrs 
muskelkraft. 

Men  søndagen  var  anderledes  —  det  var  sabba- 
ten.  Det  var  hviledagen.  Det  var  Herrens  dag.  Om 
lørdagen  blev  hestene  sat  ud  på  græs,  og  alt  arbejde 
blev  standset.  Lørdag  var  også  en  særlig  slags  ren- 
gøringsdag  for  at  gøre  ting  og  mennesker  rede  til 
søndag.  Afslutningen  på  arbejdsugen  drejede  sig  om 
det  vigtige  gammeldags  ritual,  der  er  kendt  som  "lør- 
dag aftens  bad".  Dette  blev  suppleret  med  udleve- 
ring af  pænt  istandsatte,  rene  klæder,  altsammen 
lagt  frem,  parat  til  søndag. 

En  grundig  fysisk  og  åndelig  forberedelse  bidrog 
også  til,  at  vi  anerkendte  Frelserens  hensigt,  nemlig 
at  søndagen  var  beregnet  til  at  være  ugens  højde- 
punkt. Det  er  blevet  sagt,  at  vor  civilisation  aldrig 
ville  have  overlevet  et  halvt  århundrede,  hvis  det  ikke 
havde  været  for  denne  ene  dag  ud  af  syv.  Det  er  den 
dag,  hvor  det  ventes  af  os,  at  vi  lever  på  bedste  må- 
de, hvor  vi  tager  vort  pæneste  tøj  på,  læser  vore 
bedste  bøger,  tænker  vore  bedste  tanker  og  omgås 
de  mennesker,  som  betyder  mest  for  os  i  livet.  Og 
efter  at  vi  har  lagt  de  bekymringer  til  side,  som  har 
plaget  os  i  de  andre  seks  dage,  går  vi  til  bønnens 
hus  og  lader  vort  sind  gå  mod  det  høje  og  prøve  at 
forstå  de  ting,  der  angår  Gud. 

Livets  enhed  er  ugen,  og  hver  uge  er  blevet  for- 
met efter  den  mindeværdige  første  uge,  nemlig  ska- 
belsens uge.  Når  scenen  åbner  sig  den  første  dag, 
føler  vi  det  rugende,  ubrudte  mørke,  der  dækker 
dybet,  og  betages  ved  det  første  skridt  fremad,  da 
Gud  sagde:  "Der  blive  lys!"  (1.  Mos.  1:3).  Vi  følger 
de  andre  skabende  handlinger  lige  til  kronen  på  vær- 
ket, som  fandt  sted  i  løbet  af  den  sjette  dag,  da  Gud 
skabte  mennesket  i  sit  eget  billede  og  skænkede  det 
sine  egne  egenskaber  og  muligheder.  Og  så  siger 
den  hellige  skrift,  idet  den  sammenfatter  resultaterne 


af   denne    skabelsesperiode:    "Således    fuldendtes 
himmelen  og  jorden  med  al  deres  hær. 

På  den  syvende  dag  fuldendte  Gud  det  værk, 
han  havde  udført,  og  han  hvilede  på  den  syvende 
dag  . . . 

Og  Gud  velsignede  den  syvende  dag  og  hellige- 
de den."  (1.  Mos.  2:1— 3). 

Da  Gud  planlagde  verdens  dødelige  eller  timelige 
tilværelse,  gav  Han  den  en  tilmåling  af  tid  på  7.000 
år  (se  L.  &  P.  77:6—7),  idet  1.000  år  skulle  repræ- 
sentere hver  af  de  syv  skabelsesdage.  De  første 
4.000  år  begyndte  ved  Adams  fald  og  endte  ved  Kristi 
fødsel.  Hertil  skal  lægges  de  1967  år,  som  er  gået 
siden  da,  så  at  den  guddommelige  kalender  vi  nu  le- 
ver i,  er  år  5967,  hvad  der  er  sent  lørdag  aften  i  ver- 
dens historie.  Denne  guddommelige  tidstabel  så  vel 
som  Guds  tidernes  tegn  viser,  at  jordens  sabbat,  som 
er  den  syvende  1. 000-års  periode,  snart  er  ved  at 
blive  indledt. 

Efter  skabelsen  så  Gud  ud  over  sit  værk  og 
kaldte  det  meget  godt.  Jorden  var  den  gang  et  para- 
dis af  skønhed,  fred  og  overflod.  Vore  første  foræl- 
dre blev  sat  i  Edens  Have,  hvor  alting  var  blevet 
skabt  til  deres  gavn.  Men  ved  menneskets  fald  faldt 
også  jorden.  Og  da  Gud  forkyndte  straffen  for  men- 
neskets ulydighed,  sagde  Han:  ".  .  .  jorden  (skal) 
være  forbandet  for  din  skyld;  med  møje  skal  du  skaf- 
fe dig  føde  af  den  alle  dit  livs  dage; 

torn  og  tidsel  skal  den  bære  dig."  (1.  Mos.  3:17 
til  18). 

Vi  tænker  måske  på  denne  jord  som  et  smukt, 
vidunderligt  sted,  akkurat  sådan  som  den  er,  men  i 
næsten  6.000  år  har  den  virket  i  sin  faldne  tilstand 
som  en  telestial  verden.  Ikke  blot  har  den  frembragt 
torne  og  tidsler  og  fordærveligt  ukrudt  af  jordbun- 
den, men  lovløshed,  korruption  og  enhver  form  for 
ulydighed  har  floreret  på  den.  Dens  overflade  er  ble- 
vet gjort  uproduktiv  ved  ørkener  og  andre  øde  ste- 
der, medens  fjendskab  og  had  har  fæstnet  sig  i  både 
menneskers  og  vilde  dyrs  hjerter;  og  i  hele  denne 
lange,  sørgelige  periode  har  synd,  lidelse  og  død 
været  hele  menneskehedens  almindelige  lod. 

Men  de  næste  1.000  år  vil  blive  jordens  sabbat. 
Det  vil  blive  den  periode,  da  jorden  vil  hvile  og  nyde 
sin  helliggjorte  tilstand.  I  dette  tidsrum  vil  jorden 
blive  fornyet  og  igen  få  sin  tidligere  tilstand  som  en 
terrestrial  sfære,  med  hele  sin  paradisiske  skønhed, 
herlighed  og  retfærdighed  fuldstændig  genoprettet. 
Men  først  må  jorden  renses.  Under  sin  lange  historie 
med  synd  og  besvær  er  jorden  blevet  tilsølet  og 
smudsig.  Og  den  må  have  sit  "lørdag  aftens  bad"  og 
blive  iklædt  friske,  rene  klæder,  hvori  den  på  pas- 
sende måde  kan  leve  sine  bedste  1 .000  år. 

Ved  flere  tidligere  lejligheder  har  Gud  forsøgt  at 
rense  jorden:  engang  ved  en  vandflod  i  Noas  dage, 
og  ved  andre  lejligheder  har  Han  brugt  krige,  hun- 
gersnød, pest  og  sygdom,  for  at  prøve  at  befri  jorden 
for  den  ondskab,  som  besmittede  dens  overflade. 
Men  Gud  har  påpeget,  som  forberedelse  til  jordens 
sabbat,  at  ild  vil  blive  det  rensende  middel,  og  at  alt 
forkrænkeligt  vil  blive  fortæret.  (L  &  P.  101:24).  En- 
hver, der  som  dreng  satte  sig  imod  at  få  skrubbet 
sine  ører,  vil  med  særlig  forventning  se  fremad  mod 
denne  kommende  oplevelse. 

Gennem  Malakias  har  Herren  sagt:  "Thi  se,  da- 
gen kommer,  luende  som  en  ovn;  og  alle  de  frække 
og  alle,  som  øver  gudløshed,  skal  blive  som  strå,  og 
dagen,  som  kommer,  skal  lade  dem  gå  op  i  luer,  siger 
Hærskarers  Herre,  så  der  ikke  levnes  rod  eller  gren 
af  dem."  (Mal.  4:1).  Derefter  vil  de  længe  ventede  sy- 
vende 1.000  år  følge.  Dette  vil  blive  et  tusindårsrige 
med  fred,  hvor  Kristus  personligt  vil  herske  på  jor- 
den som  kongernes  Konge  og  herrernes  Herre.  Den- 
ne forandring  i  jordens  tilstand  vil  blive  indledt  med 
Jesu  Kristi  strålende  andet  komme,  og  efter  at  den  er 
blevet  renset,  vil  den  nye  Konge  fjerne  forbandelsen 


fra  den  og  genoprette  dens  tidligere  terrestriale  her- 
lighed. 

Denne  store  tusindårige  periode  med  dens  fuld- 
komme regering  har  været  et  af  profeternes  ynd- 
lingsemner siden  tidernes  morgen.  Det  bør  også  væ- 
re et  af  de  mest  indflydelsesrige  elementer  i  vort  liv. 
For  over  3.000  år  siden  så  Salmisten  ud  over  frafal- 
det, den  mørke  middelalder,  og  ondskaben  og  van- 
troen på  vor  egen  tid  og  sagde:  "Vor  Gud  komme  og 
tie  ikke!  —  Foran  Ham  gik  fortærende  ild,  omkring 
Ham  rasede  storm; 

Han  stævned  himlen  deroppe  hid  og  jorden  for 
at  dømme  sit  folk; 

saml  mig  mine  fromme,  der  sluttede  pagt  med  mig 
ved  ofre!"  (Salm.  50:3—5). 

I  denne  sidste  1 .000  års  periode  vil  der  finde  man- 
ge rensende  forandringer  sted  med  jorden  selv,  så 
vel  som  med  de  folks  liv,  som  lever  på  den.  Den 
frydefulde  paradisiske  tilstand  på  jorden  med  dens 
Edens  Haves  skønhed  vil  blive  genoprettet.  Dens 
ørkener  og  andre  øde  steder  vil  forsvinde;  Satan  vil 
blive  bundet;  og  der  vil  ikke  mere  findes  fordærvel- 
se, død  eller  sygdom,  således  som  vi  nu  kender  dem. 

Om  denne  begivenhed  sagde  Johannes  Åbenba- 
reren: "Og  jeg  så  en  engel  komme  ned  fra  Himme- 
len med  nøglen  til  afgrunden  og  en  stor  lænke  i  sin 
hånd. 

Og  han  greb  dragen,  den  gamle  slange,  det  er 
Djævelen  og  Satan,  og  bandt  ham  for  tusind  år 

og  kastede  ham  i  afgrunden  og  lukkede  den  over 
ham  og  satte  segl  for,  så  han  ikke  mere  kunne  for- 
føre folkeslagene,  før  de  tusind  år  vor  omme.  Så  skal 
han  løses  en  lille  tid."  (Åbenb.  20:1—3). 

Under  denne  tusindårige  periode  vil  fjendskabet 
mellem  mennesker  og  vilde  dyr  ophøre.  Esajas  sag- 
de: "Og  ulven  skal  gå  hos  lammet,  panteren  hvile 
hos  kiddet,  kalven  og  ungløven  græsse  sammen, 
dem  driver  en  lille  dreng. 

Kvien  og  bjørnen  bliver  venner,  deres  unger  lig- 
ger side  om  side,  og  løven  æder  strå  som  oksen; 

den  spæde  skal  lege  ved  øglens  hul,  den  afvante 
række  sin  hånd  til  giftslangens  rede. 

Der  gøres  ej  ondt  og  voldes  ej  mén  i  hele  mit  hel- 
lige bjergland;  thi  landet  er  fuldt  af  Herrens  kund- 
skab, som  vandene  dækker  havets  bund."  (Es.  11: 
6 — 9).  Så  ingen  vil  sige,  at  Gud  er  død,  eller  at  Hans 
åbenbaringer  er  ophørt,  eller  at  livet  ikke  har  noget 
formål. 

For  mange  år  siden  skrev  Harry  Emerson  Fosdick 
en  interessant  bog  med  titlen  It's  a  Great  Time  to  be 
Alive.  Han  fremhævede  nogle  af  de  mirakler  og  un- 
dere, som  har  gjort  vor  tidsalder  til  den  mest  spæn- 
dende siden  skabelsen.  Og  dog  vil  denne  kommende 
1.000  års  periodes  herlighed  få  vore  dage  med  un- 
dere og  mirakler  til  at  se  ud  som  den  mørke  middel- 
alder i  sammenligning. 

Naturligvis  vil  Herren  ikke  komme  til  jorden  alene. 
Som  Paulus  siger:  "Herren  åbenbares  fra  Himmelen 
med  sine  mægtige  engle,  med  flammende  ild."  (Se 
2.  Tess.  1 :7 — 8).  Og  mange  af  de  retfærdige  døde  vil 
da  opstå  og  tages  op  for  at  forenes  med  Herren  og 
Hans  følge  i  luften.  Paulus  sagde  til  tessalonikerne, 
idet  han  talte  om  denne  begivenhed:  "Vi  vil  ikke, 
brødre!  at  I  skal  være  uvidende  om  dem,  der  sover 
hen. . . . 

Thi  Gud  skal  også  ved  Jesus  føre  de  hensovede 
frem  sammen  med  Ham  . . . 

Thi  Herren  selv  skal  stige  ned  fra  Himmelen,  og 
der  skal  lyde  en  befaling,  en  overengels  røst  og  Guds 
basun.  Og  først  skal  de  døde  i  Kristus  opstå; 

derefter  skal  vi,  som  lever  og  bliver  tilbage,  bort- 
rykkes tillige  med  dem  i  skyerne  for  at  møde  Herren 
i  luften;  og  så  skal  vi  altid  være  sammen  med  Her- 
ren." (LTess.  4:13—14,  16—17).  Hvilken  storslået 
tid  det  vil  være  at  leve  i! 


Og  hvilken  storslået  tid  det  vil  blive,  når  succes, 
lykke  og  fred  vil  dække  jorden,  og  børnene  vil  vokse 
op  uden  synd  til  frelse.  Hvor  betydningsfuld  vil  så 
ikke  Herrens  forjættelse  gennem  Zakarias  være,  da 
Han  sagde:  "Jubl  og  glæd  dig,  Zions  datter!  Thi  se, 
jeg  kommer  og  fæster  bo  i  din  midte,  lyder  det  fra 
Herren."  (Zak.  2:14). 

Esajas  siger:  "Da  bygger  de  huse  og  bor  der 
selv,  planter  vin  og  spiser  dens  frugt; 

de  bygger  ej,  for  at  andre  kan  bo,  de  planter  ej, 
for  at  andre  kan  spise;  thi  mit  folk  skal  opnå  træets 
alder,  mine  udvalgte  bruge,  hvad  de  virker  med  hånd; 

de  skal  ikke  have  møje  forgæves,  ej  avle  børn  til 
brat  død;  thi  de  er  Herrens  velsignede  æt  og  har 
deres  afkom  hos  sig. 

Førend  de  kalder,  svarer  jeg;  endnu  mens  de  ta- 
ler, hører  jeg. 

Ulv  og  lam  skal  græsse  sammen  og  løven  æde 
strå  som  oksen,  men  slangen  får  støv  til  brød;  der 
gøres  ej  ondt  og  voldes  ej  mén  i  hele  mit  hellige  bjerg- 
land, siger  Herren."  (Es.  65:21 — 25). 

Så  skal  meneskene  ikke  mere  dø  og  sove  i  jor- 
den, men  de  skal  blive  forvandlet  på  et  øjeblik,  og 
skal  blive  taget  op,  og  de  skal  få  en  strålende  hvile. 
Og  Gud  skal  borttørre  alle  tårer  fra  deres  øjne,  og 
der  skal  ikke  mere  findes  nogen  død,  heller  ikke  sorg 
eller  gråd,  og  der  skal  heller  ikke  være  nogen  smerte. 

Hvilken  storslået  tid  det  vil  blive  at  leve  i,  når 
Kristus  selv  vil  være  vor  lovgiver,  og  retfærdige 
mænd  og  kvinder,  fra  begge  sider  af  sløret,  vil  leve 
og  regere  sammen  med  Kristus  i  tusind  år.  Hvilken 
tragisk  tid  vil  det  på  den  anden  side  blive  for  dem, 
som  undlod  at  gøre  sig  skikket  til  den.  Tænk,  hvis  vi 
skulle  befinde  os  blandt  den  gruppe,  der  omtales  af 
Johannes  Åbenbareren,  da  han  sagde:  "De  andre 
døde  blev  ikke  levende,  før  de  tusinde  år  var  til 
ende..."  (Åbenb.  20:5). 

En  åbenbaring  fra  vore  dage  siger:  "Thi  .  .  .  Her- 
ren skal  lade  sin  røst  høre  fra  himlen  . . .  jorden  (skal) 
skælve  ...  og  (Han)  skal  sige  til  de  slumrende  na- 
tioner: I  hellige,  stå  op  og  lev;  I  syndere,  bliv  og  sov, 
til  jeg  atter  kalder."  (L  &  P.  43:18). 

Ved  slutningen  af  de  syvende  1.000  år  vil  Satan 
blive  løst  en  kort  tid,  før  det  onde  vil  blive  fuldstæn- 
dig bandlyst  for  stedse.  Efter  de  tusinde  år  vil  jor- 
dens tilstand  igen  blive  forøget,  indtil  den  når  sin 
endelige  skæbne  som  en  celestial  sfære,  hvor  de 
udvalgte  vil  leve  for  stedse  som  medlemmer  af  den 
ophøjede  orden,  som  Gud  selv  tilhører. 

Må  Gud  give  os  lykke  og  held  i  dette  det  største 
af  alt  hvad  der  er  sket  med  jorden,  beder  jeg  ydmygt 
i  Jesu  Kristi  navn.  Amen. 

Fra 
Missionens 


DON  L.  CHRISTENSEN 


Præsidentskab 


Selv  om  Han  var 

fuldkommen, 

lærte  Han  dog  LYDIGHED 

Det  største  menneske,  der  nogensinde  har  levet 
på  denne  jord  med  et  fysisk  legeme,  var  Jesus 
Kristus.  Det  er  en  kendsgerning,  at  Han  var  et 
eksempel  på  fuldkommenhed  i  enhver  retning.  Selv 
i  forudtilværelsen  viste  Jesus,  at  Han  underkastede 
sig  vor  Faders  ønsker  og  lærte  lydighed. 

Som  Manden  fra  Galilæa  blev  Han  ledet  af  Ånden 
og  gav  villigt  sig  selv  til  menneskehedens  tjeneste. 

Villigt  gik  Han  bogstavelig  talt  den  ekstra  mil  for 
at  helbrede  og  trøste  de  syge.  Skønt  Han  var  et 
væsen  uden  synd,  adlød  Han  loven  og  blev  døbt  af 
Johannes. 

Der  kan  ikke  være  nogen  tvivl  i  vore  hjerter  om, 
at  vor  ældste  "Åndelige  Broder"  viste  os,  at  "den 
som  vil  være  den  største"  må  lære  lydighed  og 
glæde  sig  over  at  tjene  sine  medmennesker. 

At  leve  for  menneskeheden  er  én  ting,  men  at 
miste  livet  for  sin  broder  er  det  største. 

Det  er  blevet  sagt  om  Joseph  Smith,  den  sidste 
dages  profet,  at  han  har  bidraget  mere  til  menneske- 
heden end  noget  andet  menneske  med  undtagelse  af 
Jesus  Kristus. 

Som  medlemmer  føler  vi  alle  i  vore  dage  hans 
indflydelse  og  gode  gerninger.  Vi  har  et  vidnesbyrd 
om,  at  han  blev  forfulgt,  rullet  i  tjære  og  fjer  og  led 
martyrdøden  for  retfærdighedens  sag. 

At  have  den  overbevisning,  at  "Hvis  mit  liv  ikke 
er  af  nogen  værdi  for  mine  venner,  er  det  heller  ikke 


af  værdi  for  mig",  således  som  Joseph  Smith  havde 
det,  er  virkelig  at  underkaste  sig  lydighedens  lov. 

Loven  om  INDVIELSE  hviler  på  os  alle.  Vi  har 
villigt  antaget  vort  medlemskab  som  et  kald  til  at 
tjene  menneskene,  og  efterhånden  som  vi  bliver  rene 
som  smelterens  ild  ønsker  vi  lydigt  at  underkaste  os 
Mesterens  sag. 

Det  er  det  første  krav,  at  du  og  jeg  lærer  Lydig- 
hedens Lov  og  Ydmyg  Underkastelse.  Vi  må  være 
et  eksempel  på  TJENESTE  UD  OVER  OS  SELV. 
Det  medlem,  som  føler  sig  hævet  over  at  være  lydig 
mod  de  mindre  regler  eller  love  så  vel  som  mod  de 
mere  indviklede,  vil  ikke  blive  fundet  værdig  af  den 
Helligånd. 

I  overensstemmelse  med  vor  åndelige  over- 
bevisning yder  vi  tilsvarende  tjeneste.  I  overens- 
stemmelse med  vor  åndelige  overbevisning  giver  vi 
af  os  selv  til  indviet  tjeneste.  Det  er  sund  fornuft,  at 
den,  som  er  fuldstændig  forpligtet,  bliver  fuldstændig 
omvendt.  Den,  som  fuldstændig  har  omvendt  sig 
og  "bruger  seglen  med  hele  sin  styrke,  samleret 
forråd,  så  han  ikke  omkommer,  men  sikrer  sin  sjæl 
frelse." 

Vort  medlemskab  er  ikke  noget,  man  kan  for- 
falske, for  lige  så  sikkert  som  at  du  læser  disse 
linier,  vil  Ånden  optegne  dine  bestræbelser  og  dine 
gode  (eller  dårlige)  gerninger  i  himlen.  Gud  lever, 
og  dette  er  Hans  værk.  Ånden  har  tilkendegivet  os 
dette.  Vi  ved,  at  dette  værk  er  sandt,  og  den  eneste 
vej,  som  fører  os  til  evigt  liv. 

Hvis  vi  i  dag,  og  hver  dag  i  fremtiden,  ønsker 
fred  og  trøst  i  vort  hjerte,  må  vi  først  lære  lydighed 
og  udøve  tjenestegerning  mod  andre  end  os  selv. 

Jeg  kunne  høre  på  moders  stem- 
me, at  der  var  noget  i  gære,  da  hun 
kaldte  os  ind  fra  baghaven.  Da  vi 
nåede  bryggersdøren,  skældte  hun  os 
ud,  fordi  vi  havde  leget  i  pløret  om- 
kring pumpen.  Den  dør,  der  skilte 
køkkenet  fra  resten  af  huset  var  låset, 
og  vi  havde  på  fornemmelsen,  hvad 
der  nu  skulle  ske.  Billy  og  Quintus 
blev  sendt  ud  efter  vand  og  jeg  blev 
sat  til  at  tage  tøjet  af  Noannie  og 
Ophie,  de  to  mindste.  Moder  spredte 
hastigt  nogle  gamle  tæpper  ud  på  gul- 
vet for  at  fange  stænkene,  da  Ophie 
begyndte  at  pjaske.  Nogle  krøller 
havde  forvildet  sig  ned  over  moders 
ansigt,  som  var  fugtigt  af  sved.  Hun 
sagde  utålmodigt: 

"Jeres  onkel  Phillip  og  hans  nye 
kone  er  kommet  i  dag  og  de  sidder  i 
dagligstuen.  Og  du  min  unge  mand  er 
simpelthen  oversmurt  med  mudder. 
Jeres  tante  Minah  har  aldrig  mødt  jer 
børn,  og  jeg  vil  gerne  have,  at  I  ser 
så  pæne  ud  som  muligt.  Hendes  dat- 
ter er  lige  så  gammel  som  dig,  Carrie," 
sagde  hun  til  mig,  og  jeg  kunne  mær- 
ke, at  hun  var  ved  at  blive  i  godt  hu- 
mør igen.  Jeg  var  mægtig  spændt.  I 
ugevis  havde  jeg  prøvet  at  forestille 
mig  hvordan  min  nye  kusine  ville  væ- 
re. Var  hun  køn?  Var  hendes  hår  lige 
så  langt  og  brunt  som  mit?  Og  hvor- 


ledes ville  en  pige  fra  byen  oppe 
nordfra  være  mod  sin  "landkusine", 
som  boede  i  en  lille  bomuldsby  i  Geor- 
gia? 

"Mor,  hvordan  er  hun?"  spurgte 
jeg.  "Er  Laurie  og  Tante  Minah  også 
mormoner?" 

"Jeg  har  fortalt  dig,  skat,  at  det 
ved  jeg  ikke.  Det  har  onkel  Phil  ikke 
sagt  noget  om.  Men  når  vi  nu  har  hilst 
på  hinanden,  vil  vi  finde  ud  af  det." 
Hun  begyndte  at  flette  mine  rotteha- 
ler og  idet  hun  sænkede  stemmen 
sagde  hun  til  mig:  "Du  ved,  at  hans 
første  kone  var  sådan  en  god  Sidste 
dages  Hellig,  Gud  velsigne  hende, 
men  jeg  vil  ikke  have,  at  I  børn  spør- 
ger om  noget,  har  I  forstået?" 

Den  store  balje  ved  komfuret  var 
fuld,  og  vi  fik  hver  et  hurtigt  bad, 
uden  at  der  blev  skiftet  vand,  og  blev 
så  puttet  i  vores  stiveste  puds.  Så  fik 
vores  fem  hoveder  en  hurtig  overha- 
ling med  kam  og  børste.  Med  skin- 
nende ansigter  og  stive  kroppe  mar- 
cherede vi  ind  i  dagligstuen.  Moder 
kom  til  sidst  idet  hun  rettede  på  tøjet 
og  glattede  sine  tindinger. 

Tante  Minahs  spinkle  skikkelse 
sad  stift  i  moders  gyngestol,  over  for 
min  faders  afslappede  korpus.  Ved 
siden  af  hendes  stol  stod  en  yndig 
pige,  lidt  større  end  jeg.  Hendes  lan- 


ge gyldne  fletninger  nåede  hende  til 
taljen  og  var  bundet  med  smukke  sløj- 
fer. Hun  var  lige  så  smuk,  som  jeg  var 
vejrbidt  af  sol  og  vind. 

Onkel  Phil  sad  i  en  lænestol,  med 
sin  hat  på  knæene  og  vippede  ner- 
vøst med  foden.  Da  han  så  vores  lille 
procession  smilede  han  og  vi  løb  hen 
og  omfavnede  ham.  Onkel  Phil  havde 
ikke  forandret  sig  spor.  Hans  hage 
hang  ud  over  flippen,  og  hans  rød- 
brune mustache  krøllede  på  hans  kin- 
der, som  hornene  på  faders  præmie- 
tyr. Moder  præsenterede  os  for  tante 
Minah  i  aldersrækkefølge,  idet  hun 
begyndte  med  mig:  "Carrie  Lee,  John 
Quintus,  William  Thomas,  Noannie 
Ann  og  Theopholis."  Tante  Minahs 
blik  dvælede  ved  Ophie.  Hendes  øjne 
var  runde  og  klare  og  hendes  børste- 
de hår  skinnede.  Ophie  trak  sig  genert 
ind  til  moders  skørter  og  tante  be- 
tragtede køligt  resten  af  os.  Hun  pe- 
gede med  en  spinkel  hånd: 

"Dette  er  min  datter",  sagde  hun, 
"jeres  kusine  Laurie".  Pigen  smilede 
nervøst. 

"Her,  sid  ned  mit  barn",  sagde 
moder  imødekommende,  idet  hun 
skubbede  en  læderfodskammel  hen 
til  hende.  Efter  et  øjebliks  tøven  sat- 
te Laurie  sig  overskrævs  på  den  med 
albuerne  på  knæene. 

Fader  og  onkel  Phil  havde  trukket 
deres  stole  nærmere  til  kaminen.  De 
lo  og  talte  støjende  med  hinanden.  De 
to  kvinder  måtte  tale  højere  for  at 
forstå  hinanden,  og  jeg  spidsede  øren 
for  at  prøve  at  høre  begge  samtaler 
på  een  gang.  Tante  Minah  åbnede  en 
lille  broderet  taske  og  togen  hæklenål 
og  et  nøgle  garn  op  af  den.  Moder  så 
beundrende  til,  da  tante  Minahs  ele- 
gante og  velplejede  hånd  begyndte  at 
bevæge  hæklenålen  frem  og  tilbage. 
Jeg  så  efter  moders  hænder,  men  de 
var  gemt  ind  i  skørternes  folder. 

"Bryder  du  dig  om  at  hækle?" 
spurgte  tante  Minah. 

"Næh,  .  .  .  det  vil  sige,  jeg  ville 
mægtig  gerne  hækle,  hvis  jeg  havde 
noget  mere  tid.  Det  er  bare  sådan,  at 
jeg  syr  ikke  så  meget  mere  for  mor- 
skabs skyld,  for  ungerne  tager  næ- 
sten al  min  tid!"  sagde  hun  leende. 
"Og  vi  kommer  bagefter  i  arbejdet  på 
gården,  men  jeg  får  da  syet  et  sæt 
tøj  eller  en  kjole  til  dem  nu  og  da." 

"Mor  har  lavet  det  tøj  jeg  har  på 
nu!"  sagde  Noannie  stolt,  idet  hun 
holdt  ud  i  kjolen,  så  tante  Minah  rig- 
tigt kunne  se  den.  Onkel  Phils  stem- 
me skar  gennem  samtalen:  "Hvordan 
så  med  afgrøden  i  denne  regnperio- 
de?" 

"Hvor  længe  har  I  boet  her  i 
MacDonough?"  spurgte  tante  Minah. 
Da  fader  var  færdig  med  et  hostean- 
fald, svarede  moder: 

"Mine  forældre  slog  sig  ned  her  i 
68,  og  de  var  med  til  at  bygge  byen 
op.  Det  var  nemlig  ikke  ret  meget  an- 
det end  et  hjulspor,  da  de  kom." 
sagde  hun  og  strålede. 

"Så  er  det  jo  ikke  ret  meget  an- 
derledes i  dag."  sagde  den  anden 
kvinde  i  samme  åndedrag. 

Kusine  Laurie  syntes  at  være  me- 
get optaget  af  onkel  Phils  og  faders 
samtale  om  kvæg.  Hun  lyttede  med 
øjne,  der  var  runde  af  interesse. 

"Mor,  jeg  har  aldrig  set  en  ko,  der 
giver  mælk,"  sagde  hun  stille.  Jeg 
var  ved  at  tabe  underkæben  og  mo- 
der smilede  venligt  til  hende.  Ophie 
gik  helt  hen  til  hende  og  sagde: 

"Du  mener,  du  aldrig  har  set  en 
malkeko?"  Han  stirrede  forbløffet  på 
Laurie.  Dette  gav  mig  en  chance: 
"Laurie",  bad  jeg,  "har  du  ikke  lyst  til 
at  se  vores  ko?  Hun  hedder  Lady." 
Ophie  holdt  vejret  af  spænding. 


"Lady  skal  snart  have  en  lille  kalv, 
og  far  siger,  at  jeg  godt  må  give  den 
navn." 

"Hvad  skal  kalven  så  hedde?" 
spurgte  Laurie.  Ophie  tøvede  et  øje- 
blik, for  han  havde  ikke  helt  bestemt 
navnet  endnu.  Så  lyste  hans  øjne 
pludselig  op  og  han  bekendtgjorde 
det  nye  navn  med  et  stort  smil:  "Lau- 
rie!" 

Noannie  fnisede  højlydt,  log  jeg 
prøvede  at  undertrykke  min  munter- 
hed med  hånden,  men  Ophie  var  til- 
syneladende meget  stolt  af  sit  påfund. 
Moder  rystede  på  hovedet  af  os,  men 
der  var  smil  i  hendes  øjne.  Tante  Mi- 
nah så  lidt  irriteret  ud,  men  det  brød 
jeg  mig  ikke  om.  Jeg  havde  lyst  til  at 
le  og  aldrig  holde  op  igen,  for  jo  mere 
jeg  så  på  tante  Minahs  lille  snerpede 


ansigt  og  hendes  små  blege  hænder, 
der  bevægede  sig  så  hurtigt,  jo  mere 
syntes  jeg,  at  det  var  umuligt  at  un- 
dertrykke den  latter,  som  jeg  kunne 
mærke  boble  op  inden  i  mig.  Fader 
vendte  sig  og  så  bestemt  på  os. 

Så  blev  vi  rolige  igen,  men  mo- 
der, som  kunne  mærke  vores  be- 
klemthed, foreslog,  at  vi  skulle  invi- 
tere Laurie  ind  i  vores  værelse,  mens 
hun  underholdt  sig  med  tante  Minah. 
Vi  var  glade  over  at  kunne  adlyde  og 
komme  ud  af  det  stive  tøj  og  de 
strammende  sko. 

Jeg  lånte  Laurie  noget  af  mit  tøj 
og  så  hængte  vi  hendes  kjole,  der 
var  besat  med  endeløse  rækker  af 
flæser  og  fine  broderier,  forsigtigt  på 
en  bøjle.  Så  smed  vi  allesammen  sko  og 
strømper  og  følte  igen  tæernes  frihed. 


Da  vi  viste  vores  kusine  nogle  få 
af  vore  ejendele,  åbnede  jeg  skuffen 
til  mit  natbord,  og  hun  så  Mormons 
Bog.  Da  hun  spurgte,  hvad  det  var, 
forklarede  jeg  hende,  at  denne  bog 
var  ligesom  Bibelen.  Jeg  lod  hende  se 
profetens  underskrift,  som  jeg  havde 
fået  i  min  bog  det  år,  da  han  besøgte 
vores  mission.  Det  var  min  kæreste 
skat,  og  jeg  fortalte,  hvorledes  Joseph 
Smith  blev  en  Guds  profet  ligesom 
profeterne  i  gamle  dage.  Så  lagde  jeg 
bogen  på  plads  i  skuffen  igen. 

Ude  i  gården  gik  Laurie  rundt  på 
den  kølige  jord,  idet  hun  ofte  så  på 
sine  fødder,  skønt  hun  sjældent  kun- 
ne få  øje  på  dem.  Så  satte  vi  os  alle 
seks  i  en  rundkreds  og  stillede  spørgs- 
mål. Vi  udspurgte  Laurie  om  hen- 
des hjem  og  livet  i  storbyen.  Hun  gik 
tit  i  teatret  med  sine  forældre  og  hun 
gik  i  en  "privatskole",  hvor  der  kun 
gik  piger.  Laurie  syntes  at  have  et 
spændende  liv  fuld  af  underholdning, 
venner  og  klaver-  og  danseundervis- 
ning. Vi  bad  hende  om  at  fortælle 
endnu  mere,  men  hun  skiftede  emne 
ved  at  bede  os  om  at  se  gårdens  dyr. 
Vi  tog  hende  med  på  en  rundvisning 
på  vores  lille  gård.  Hun  så  en  "rigtig, 
levende  malkeko",  og  Lady  var  så 
elskværdig  at  levere  en  sjat  frisk, 
varm  mælk. 

Vi  viste  Laurie  den  gamle  so  og 
dens  små  grise  og  hun  prøvede  at 
efterligne  deres  grynten.  Så  kom  tu- 
ren til  kaninburet,  hvor  hun  blidt  kæ- 
lede for  kaninerne  og  strøg  deres 
lange  lyserøde  øren.  Hun  legede  med 
de  små  killinger,  som  katten  havde 
efterladt  i  et  hjørne  af  laden,  og  fod- 
rede vores  tamme  egern  Oskar,  som 
snart  blev  gode  venner  med  Laurie. 

Billy  og  Quintus  inviterede  hende 
ind  i  brændeskuret  for  at  se  den  kon- 
gesnog de  havde  fanget.  Da  hun  så 
Quintus  vikle  den  fredelige  snog  rundt 
om  armen  og  stryge  den  over  hove- 
det, skreg  hun  forskrækket. 

Det  sidste  sted  var  hønsegården, 
hvor  alle  hønsene  flagrede  hen  mod 
nettet,  idet  de  forventede  at  få  korn. 
Laurie  stak  en  finger  gennem  stål- 
tråden og  en  kylling  hakkede  i  den. 
Billy  hentede  en  kaserolle  med  korn 
og  lod  hende  fodre  kyllingerne.  Hun 
strålede  som  en  lille  sol,  da  hun  stod 
i     et    hjørne    af    kyllingegården     og 


kaldte  på  kyllingerne,  mens  hun  smed 
en  håndfuld  korn. 

"Jeg  ved  hvor  der  er  nogle  flotte, 
saftige  druer",  fortalte  Quintus  hen- 
de, og  vi  kom  i  tanke  om  vinrankerne. 
"Over  hegnet  og  lige  ned  ad  bakken", 
sagde  han  og  pegede  på  den  fjerne- 
ste låge.  Laurie  skyggede  med  hån- 
den for  øjnene. 

"Vi  må  kravle  gennem  pigtråds- 
hegnet", advarede  Ophie,  "og  Billy 
så  en  klapperslange  dér  sidste  år!" 
Lauries  ansigtsudtryk  forandredes. 

"Sludder,  Ophie!"  skældte  Quin- 
tus. "Du  ved,  at  den  allerede  var  død, 
da  vi  fandt  den."  Mens  Quintus  havde 
travlt  med  at  forklare  Laurie,  at  slan- 
ger var  bange  for  mennesker,  be- 
gyndte vi  at  gå  hen  imod  lågen. 

"Vi  løber  om  kap  til  vindruerne, 
og  den  der  kommer  sidst  er  sorteper!" 
råbte  Noannie,  idet  hun  begyndte  at 
storme  afsted.  Resten  af  os  optog  en 
skarp  forfølgelse  gennem  hønsegår- 
den. Laurie  var  bagest,  fordi  det  var 
uvant  for  hende  at  løbe  på  bare  tæer. 
Jeg  ventede  på  hende,  da  jeg  nåede 
enden  af  hønsegården  og  holdt  nettet 
op  for  hende,  mens  hun  krøb  under. 

Druerne  hang  tunge  og  modne 
over  vores  hoveder,  mens  vi  bøjede 
rankerne  og  plukkede  alt  hvad  vi  kun- 
ne spise  og  fyldte  vore  lommer.  Vi 
spiste  mens  vi  gik  og  stoppede  kun 
for  at  få  en  gyngetur  i  egevinen,  hvis 
grene  hang  lavt  mod  jorden.  Vi  stand- 
sede ved  bredden  af  bækken  for  at 
hvile  os  og  fortalte  spøgelseshisto- 
rier, mens  vi  af  og  til  forsigtigt  kaste- 
de et  blik  over  skulderen.  Solen  var 
ved  at  gå  ned,  og  vi  besluttede  at  be- 
give os  hjemad  for  at  fodre  grisene 
og  samle  æg  før  aftensmaden.  Laurie 
spurgte,  om  hun  måtte  være  med  til 
at  samle  æg  og  Billy  og  Quintus  fyld- 
te forsigtigt  hendes  nederdel,  som 
hun  holdt  samlet  i  hjørnerne,  med 
æg. 

Da  vi  nåede  gårdspladsen,  kunne 
vi  lugte  friskbagte  vafler  og  nysteg- 
te  kyllinger.  Vi  var  meget  trætte,  og 
havde  svært  ved  at  sidde  pænt  om 
aftensbordet,  mens  vore  forældre 
sludrede  hyggeligt  med  gæsterne. 
Tante  Minah  sad  ved  siden  af  Laurie. 
Efter  at  maden  var  blevet  velsignet, 
rynkede  hun  spørgende  på  næsen  af 
Laurie  og  sagde:  "Laurie,  se  på  dine 
fødder.  Jeg  tror  du  har  trådt  i  noget." 


Tante  Minah  syntes  at  være  mild- 
net lidt  nu,  og  under  måltidet  spiste 
hun  fire  vafler  med  smør.  Hun  smile- 
de nu  og  det  var  sikkert  solbærdrik- 
kens skyld.  Efter  maden  tilbød  hun 
venligt  at  hjælpe  moder  med  at  vaske 
op,  hvilket  hun  selvfølgelig  afslog, 
men  tante  Minah  insisterede  på  at 
hjælpe  med  at  tage  af  bordet.  (Min 
moders  kogekunst  gjorde  sandelig 
underværker  med  folk!) 

Før  vi  gik  til  ro  den  aften,  bad  fa- 
der dem  om  at  knæle  i  bøn  med  os. 
Fader  bad  onkel  Phil  om  at  bede. 
Det  må  havde  været  et  stort  øje- 
blik for  onkel  Phil,  for  det  var  første 
gang  han  knælede  i  bøn  med  sin  nye 
kone  og  lille  datter.  Hans  stemme  var 
bevæget.  I  aftenerne,  som  fulgte  ef- 
ter bønnen,  tog  Laurie  og  jeg  Mor- 
mons Bog  frem  fra  skuffen  i  mit  nat- 
bord og  jeg  fortalte  hende  historier 
derfra.  Laurie  og  hendes  familie  blev 
hos  os  i  en  uge  og  da  den  var  gået, 
syntes  jeg  ikke  mere  at  tante  Minah 
var  så  slem  endda.  Nogle  gange  ta- 
ger det  bare  lidt  længere  tid  at  blive 
rigtig  kendt  med  voksne. 

Så  kom  den  stund,  da  vi  måtte 
sige  farvel  til  vores  kusine  og  hendes 
forældre.  Den  morgen  efter  morgen- 
mad, var  vi  meget  tavse,  som  vi  sad 
og  så  på  hinanden.  Efter  en  stund 
stillede  Ophie  sig  foran  Laurie. 

"Her  er  mit  glas  med  ildfluer.  Det 
må  du  få",  sagde  han  og  placerede  et 
lille  glas  i  hendes  hænder.  Der  var 
stukket  huller  i  låget.  "Sæt  dem  ind 
i  dit  værelse  om  natten  og  de  vil 
blinke  som  stjerner." 

Noannie  for  ud  med  døren  smæk- 
kende efter  sig  og  vendte  kort  tid  ef- 
ter stakåndet  tilbage  med  en  lille  bu- 
ket æblegrene,  som  hun  knugede  ind 
til  sig.  "Her  er  noget,  som  jeg  har 
plukket  til  dig.  Du  kan  tage  dem  i  hå- 
ret, hvis  du  synes  det."  Laurie  begra- 
vede sit  ansigt  i  klyngen  af  lyserøde 
blomster. 

Billy  gav  hende  tre  af  sine  flotte- 
ste marmorkugler  og  Quintus  rodede 
i  sin  lomme  indtil  han  fandt  sin  slan- 
gebøsse og  nogle  udskårne  træstyk- 
ker. 

Jeg  tog  Laurie  ved  hånden  og  trak 
hende  ind  i  vores  værelse.  På  bordet 
ved  sengen  havde  jeg  arrangeret  alle 
de  skatte  jeg  ejede.  Min  bedste  bly- 
ant, den  lille  blå  vindmølle,  min  fader 

havde  givet  mig,  en  lok  af  mit  baby- 
hår, den  lillebitte  kop  og  underkop  fra 
mit  første  testel,  de  små  porcelæns- 
tøfler,  som  jeg  havde  vundet  på  en 
udstilling  og  min  bedstemoders  nåle- 
pudedukke. 

"Laurie,"  sagde  jeg,  idet  jeg  prø- 
vede at  undertrykke  min  spænding. 
"Du  kan  vælge  din  gave  af  alt  hvad 
der  er  på  bordet.  Hvad  vil  du  helst 
have?"  Jeg  ventede  i  et  langt  ånde- 
løst øjeblik  på,  at  hun  skulle  vælge 
sin  gave.  Hun  undersøgte  nøje  hver 
enkelt  ting  og  tøvede  ved  hver.  Så  fik 
hun  øje  på  knoppen  på  bordskuffen 
og  åbnede  den  langsomt.  Jeg  snap- 
pede efter  vejret.  "Min  Mormons 
Bog?" 

"Åh  nej,  ikke  at  beholde",  forsik- 
rede hun  mig.  "Må  jeg  bare  låne  den 
et  stykke  tid?  Jeg  lover  dig  at  passe 
godt  på  den." 

"Ja  .  .  .  hvis  det  er  tilfældet",  sag- 
de jeg,  idet  jeg  prøvede  at  skjule  min 
skuffelse.  "Tag  den  bare.  Den  hører 
jo  faktisk  med  til  bordet".  Vi  lo  beg- 
ge, men  jeg  tvivlede  alvorligt  på  at 
jeg  nogensinde  ville  es  bogen  igen. 

I  de  år,  der  fulgte  efter  sommer- 
besøget, kikkede  jeg  hver  dag  spændt 
efter  Lauries  breve  i  postkassen. 
Mangen  en  nat  brændte  lyset  længe 
i  mit  værelse  og  alle  vore  drømme  og 
håb   udvekslede   Laurie   og   jeg   med 


hinanden  gennem  vores  breve.  Hun 
havde  fået  en  stærk  tilknytning  til  sin 
moder,  og  tante  Minah  og  Laurie  blev 
døbt  samtidig. 

Dagene  og  årene  gik  hurtigt,  og 
det  blev  Lauries  bryllupsdag.  Hun 
ægtede  en  fin  ung  mand  i  templet.  Jeg 
var  der  med  min  mand  som  vidne. 
Laurie  var  lykkens  udtrykte  billede, 
da  hun  omfavnede  mig. 

"Carrie,  jeg  håber  du  tilgiver  mig 
for  ikke  at  have  leveret  Mormons  Bog 
tilbage.  Jeg  har  haft  så  travlt  og  helt 
glemt  det.  Men  du  skal  få  den  en  dag, 
det  lover  jeg." 

"Åh,  glem  det.  Jeg  har  virkelig  ik- 
ke manglet  den." 

Lauries  mand  hjemførte  hende  ti! 
en  gård  i  Iowa.  Når  jeg  tænker  på 
hvordan  hun  gjorde  alle  vores  dyr  til 
kæledyr,  er  jeg  sikker  på,  at  hun  er 
kommet  til  det  rette  sted.  Laurie  fød- 
te ham  syv  dejlige  børn,  seks  stærke 
sønner  og  en  yndig  datter.  Kort  efter 
den  yngstes  fødsel,  blev  hendes  mand 
dræbt  ved  en  traktorulykke.  Hun  af- 
brød sin  sorg  længe  nok  til  at  sige 
farvel  til  sin  ældste  søn,  da  han  drog 
afsted  på  mission.  I  årene,  der  kom, 
fulgte  hans  yngre  brødre  og  søstre  i 
hans  fodspor,  alle  støttet  af  deres 
hårdtarbejdende  moder  og  de  børn, 
der  endnu  var  tilbage  på  gården.  Lau- 
rie så  tre  af  sine  børn  gift  og  nåede 


at  holde  sit  første  barnebarn  i  arme- 
ne. Så  gik  hun  til  sin  mand  i  ånde- 
verdenen. 

Et  stykke  tid  efter  begravelsen 
kom  Lauries  datter  for  at  besøge  mig. 
Hun  omfavnede  mig  varmt  og  stak  en 
lille  pakke  i  hånden  på  mig. 

"Carrie,  Mor  insisterede  på,  at  du 
skulle  have  denne  her."  Laurie  havde 
givet  mig  mange  små  gaver  i  årene 
der  var  svundet,  men  hvad  ville  en 
trofast  veninde  give  mig  nu  som  et 
sidste  tegn  på  sin  kærlighed?  Jeg 
ventede  til  jeg  var  alene  i  mit  værelse 
med  at  pakke  den  ud. 

Bogen  så  slem  ud,  ja,  var  næsten 
ved  at  falde  fra  hinanden.  Nogle  af 
siderne  var  revet  i  stykker.  Jeg  vend- 
te den  i  hånden  og  min  finger  spo- 
rede den  falmede  underskrift  på  for- 
satsbladet. Jeg  begyndte  at  under- 
søge siderne  nøjere.  De  var  fyldt  med 
understregninger  og  notater  i  margi- 
nen. I  lang  tid  stirrede  jeg  på  den  ind- 
til mit  blik  flød  sammen  og  bogen 
syntes  at  forsvinde  i  min  hånd.  Syv 
trofaste  missionærer  havde  prædiket 
Evangeliet  fra  denne  bog  —  til  hun- 
dredvis af  søgende  sjæle,  med  om- 
vendelse af  et  ukendt  antal  tilfølge  — 
missionærer,  som  delte  et  fælles  kær- 
lighedens Evangelium:  deres  egen  el- 
skede mor's  lærdom. 

I  sandhed  en  uvurderlig  gave  fra 
min  kusine  Laurie. 

Fra  det 
Præsiderende  Biskopråd 


Grenspræsident  Olsen  havde 
fået  et  mindre  chock,  men  han  mod- 
stod fristelsen  og  undlod  at  bøje  sig 
og  hviske  det  i  sin  rådgivers  øre. 
De  sad  på  forhøjningen.  Deres 
nadvermøde  skred  fremad  helt,  som 
planlagt. 

Grenspræsidenten  følte  sig  lidt 
stolt  af  sig  selv,  over  at  være  godt 
organiseret  og  over  at  være  en  god 
leder.  "Når  jeg  ikke  kan  regne  ud, 
hvordan  jeg  skal  gøre  en  ting,  kan 
jeg  altid  finde  det  i  håndbogen", 
plejede  han  at  sige.  Han  gjorde  sig 
stor  umage  med  alle  opgaver  i  kirken. 
Da  han  var  spejderleder  havde  han 
følt  sig  stoltest,  dengang  hans  trop 
vandt  de  fleste  belønninger  ved  den 
årlige  ærespræmieuddeling.  Men  det 
var  ikke  noget  han  havde  gjort  af 
sig  selv;  det  var  fordi  han  havde 
læst  håndbogen  og  klogt  undervist 
sine  assistenter.  Det  samme  gjorde 
sig  gældende  da  han  blev  G.U.F.- 
forstander.  Det  andet  år  som  G.U.F.- 
forstander  hjalp  han  flere  til  at  blive 
Master  M  mænd,  end  resten  af 
stavens  grene  tilsammen.  Han  blev 
endog  bedt  om  at  tale  ved  den  ban- 
quet  som  blev  holdt  for  dem,  der 
havde  fået  deres  belønning,  og  han 
var  ganske  oprigtig,  da  han  gav 
funktionærerne  og  lærerne  skylden 
for  sin  bemærkelsesværdige  præ- 
station. Det  var  en  smagfuld,  usel- 
visk anerkendelse,  men  enhver  vidste 
at  sporen  bag  disse  bedrifter  var  hans 
egne  strålende  evner  som  inspire- 
rende leder. 

Han  var  det  selvfølgelige  valg, 
da  man  behøvede  en  ny  grenspræ- 
sident. Han  havde  været  mere  ivrig 
end  nogensinde  i  sit  nye  kald,  og 
efter  et  års  hårdt  arbejde  var  han 


JDet  stav 
såmænd  i 
hundbogen 


kommet  til  at  synes  helt  godt  om 
de  fleste  af  sine  programmer  og 
mennesker.  Men  netop  før  nadver- 
mødet denne  søndag  blev  han  meget 
brutalt  rystet  ud  af  sin  lettere  selv- 
tilfredhed. 

Stavssekretæren  havde  ringet 
for  at  meddele,  at  han  havde  mod- 
taget grenspræsident  Olsens  faste- 
offerrapport,  men  den  var  ikke  under- 
skrevet. "Jeg  er  sikker  på  at  jeg  skrev 
den  under",  svarede  grenspræsiden- 
ten, "men  måske  forveksler  jeg  den 
med  en  anden  rapport".  Sekretæren 
foreslog  at  han  kunne  komme  forbi 
før  nadvermødet,  og  grenspræsiden- 
ten ventede  i  sit  kontor  da  han  kom. 
Da  han  fik  rapporten  at  se,  smilede 
grenspræsident  Olsen  og  så  på 
sekretæren. 

"Broder  Hansen,  dette  er  ikke 
min  rapport.  Det  er  grenspræsident 
Jensens".  Så  kom  grenspræsidentens 
øjne  til  at  hvile  på  det  beløb  som 
stod  på  rapporten.  Han  blinkede  og 
kikkede  igen. 

"Vent  et  øjeblik.  Jeg  kan  ikke  tro 


at  alt  på  denne  rapport  er  fasteoffer. 
Det  er  næsten  tre  gange  så  meget 
som  jeg  har  rapporteret.  Jeg  gætter 
på  at  grenspræsident  Jensen  har 
samlet  flere  måneders  fasteoffer 
sammen." 

"Nej,"  sagde  stavssekretæren. 
"Grenspræsident  Jensens  gren  kom- 
mer altid  så  højt  op  her  i  den  senere 
tid.  Han  er  helt  stolt  af  den  måde 
hans  medlemmer  reagerer  på  opfor- 
dringen om  at  faste  regelmæssigt  og 
betale  fasteoffer.  Måske  er  det 
løsningen;  men  han  har  også  prøvet 
noget  nyt,  såvidt  jeg  ved,  med 
hensyn  til  at  indsamle  fasteoffer." 

"Noget  nyt?"  men  grenspræsi- 
denten havde  ikke  tid  til  at  høre 
mere.  Det  var  tid  til  at  han  skulle  ind 
i  kirkesalen  til  begyndelse  af  nad- 
vermødet. 

Nogle  aftener  senere  indfandt 
grenspræsident  Olsen  og  hans 
andenrådgiver  sig  hos  grenspræsi- 
dent Jensen  i  dennes  kontor  og  satte 
sig  overfor  ham  ved  det  brede  bord. 
Som  altid  var  der  en  fornøjelig  un- 
vekslen  af  bemærkninger,  som  omfat- 
tede de  to  nabogrene.  Tilsidst  lænede 
grenspræsident  Olsen  sig  fremad, 
hans  pande  var  rynket  da  han  sagde: 

"Du  ved,  grenspræsident  Jensen, 
at  jeg  bad  dig  finde  et  tidspunkt  hvor 
du  kunne  mødes  med  os  af  en 
bestemt  årsag.  Sidste  søndag  så  jeg 
ved  et  tilfælde  din  fasteofferrapport. 

Jeg  har  fortalt  broder  Tanner  om 
det  beløb  jeg  så.  Ingen  af  os  kan 
forstå  hvordan  det  kan  være  så 
meget  højere  end  vores,  især  ikke 
når  vores  gren  har  cirka  tyve  familier 
flere  end  din.  Så  medens  vi  talte  om 
det,  foreslog  jeg  at  vi  satte  os  ned 
og  bad  dig  om  at  fortælle  os  hvad 

du  har  gjort.  Det  vil  vi  meget  gerne 
vide." 

Grenspræsident  Jensen  kunne 
ikke  lade  være  med  at  beundre  den 
mand  som  sad  overfor  ham.  Han 
måtte  være  bygget  af  godt  stof,  for 
her  sad  han  frejdigt  og  spurgte  om 
råd.  Det  var  opløftende  at  se  ham 
lægge  så  meget  bekymring  for  da- 
gen. Han  forberedte  sig  på  at  svare. 

"Jeg  tror  at  jeg  plejede  at  tage 
faste  for  givet.  Det  syntes  ikke 
at  være  en  af  de  ting  som  vi  skulle 
mase  frem.  Du  erindrer  måske  den 
opfordring  som  kirken  gav  os  for  et 
par  år  siden,  for  at  hjælpe  enhver 
ti!  at  forstå  hvad  faste  og  fasteoffer 
er.  Jeg  husker  at  de  kaldte  det 
'Fasteloven'." 

Han  lagde  mærke  til  at  han  holdt 
de  to  mænds  opmærksomhed  fanget, 
da  han  fortsatte: 

"Jeg  regnede  med  at  vi  havde 
gjort  et  godt  stykke  arbejde,  for  at 
få  den  meddelelse  ud.  Vi  demonstre- 
rede fremgangsmåden  overfor  vore 
ledere  ved  hjælp  af  forstørrede 
gengivelser  af  hvert  enkelt  trin  og 
holdt  et  helt  nadvermøde  med  det 
emne,  ja  vi  sendte  endda  særlige 
breve  ud.  Og  det  er  sandt  at  inter- 
essen for  faste  og  fasteoffer  tog  til, 
men  kun  for  en  tid.  Et  blik  på  vore 
optegnelser  viste,  at  vi  snart  var  til- 
bage hvor  vi  havde  været."  Han 
smilede  og  så  på  dem  begge.  "Om- 
kring hvor  I  er  nu,  vil  jeg  tro,  hvis 
I  siger  at  I  indsamler  en  trediedel  af 
hvad  vi  indsamler.  For  det  er  godt  nok 
hvad  der  skete.  Vi  prøvede  noget 
nyt  og  det  tredoblede  månedsto- 
talen." 

"Men  hvad  er  'noget  nyt'?" 

"Lad  mig  først  fortælle  hvad  der 
fik  mig  til  at  prøve  det.  Efter  arbejdet 
med  'Fasteloven'  og  glæden  ved  at 
se  fasteofferet  vokse  og  derefter 
skuffelsen  ved  den  hurtige  nedgang, 
indså  jeg  at  mine  medlemmer  kunne 
gøre  meget  mere  med  hensyn  til 
fasteoffer." 

Han  lænede  sig  frem  i  stolen, 
idet  han  stadig  så  fra  den  ene  til 
den  anden. 

"Ved  vor  sidste  tiendeopgørelse 
så  jeg  hurtigt  hvor  meget  hver 
familie  havde  betalt  i  fasteoffer.  Det 
var  mere  end  en  lille  overraskelse! 
Nogle  af  vore  mest  aktive  familier 


var  nede  på  at  have  betalt  20 — 25 
kroner  på  et  helt  år.  Jeg  var  over- 
rasket og  havde  ikke  i  sinde  at  skjule 
det."  Han  holdt  en  pause  for  at 
lægge  vægt  på  sine  ord.  "Jeg  spurgte 
dem  som  havde  betalt  fuld  tiende, 
hvorfor  de  havde  ydet  så  lidt  i  faste- 
offer. I  næsten  hvert  tilfælde  fik  jeg 
det  samme  svar,  at  de  altid  glemte 
at  skrive  det  på  deres  tiendecheck. 
De  var  sjældent  hjemme  når  diako- 
neme  kom  rundt.  De  havde  i  sinde 
at  forbedre  det,  men  fik  det  aldrig 
gjort. 

Til  sidst  indkaldte  jeg  alle  dem 
der  havde  med  fasteoffer  at  gøre  til 
et  møde.  Der  var  min  andenrådgiver, 
sekretæren,  generalsekretæren  for 
Det  Aronske  Præstedømme  for  de 
Unge,  og  de  to  præsidenter  for 
diakonerne  og  deres  rådgivere.  Vi 
havde  et  godt  møde;  vi  gennemgik 
hvert  navn  i  grenen.  Jeg  opdagede 
til  min  ærgrelse,  at  mange  familier 
ikke  havde  konvolutter.  De  havde 
sagt  til  diakonerne,  at  de  ville  skrive 
fasteofferet  på  tiendechecken.  Men 
dette  var  de  samme  familier  som 
ikke  havde  betalt  noget  fasteoffer 
hele  året." 

"Det  var  ikke  fordi  medlemmerne 
ikke  ønskede  at  betale,  eller  ikke 
vidste  hvormeget  de  skulle  betale. 
Det  syntes  at  være  et  spørgsmål 
om  indsamlingsmetoden.  Vi  havde 
konvolutter  for  nogle,  men  ikke  for 
andre.  Hvis  der  ikke  var  nogle  hjem- 
me blev  det  ikke  fulgt  op,  intet 
forsøg  på  at  give  dem  endnu  en 
chance.  Som  følge  deraf  kom  vi  til 
slut  til  den  konklusion,  åt  vi  kun 
indsamlede  for  en  del  af  grenen,  en 
del  af  tiden.  Så  besluttede  vi,  i  til- 
slutning til  omtalen  fra  talerstolen 
af  de  åndelige  gaver  i  forbindelse 
med  tienden  og  støtten  til  de  fattige 
ved  fasteofferydelser  at  starte  et 
nyt  indsamlingssystem,  et  system 
som  ville  give  alle  en  chance  for  at 
deltage  i  og  nyde  disse  velsignelser." 

"Først  fastsatte  vi  lørdagen  før 
fastesøndag  som  værende  den  dag 
hvor  diakonerne  skulle  gå  rundt  fra 
dør  til  dør.  Derefter  lavede  vi  konvo- 
lutter til  hver  familie  og  sagde  til 
dem,  at  hvis  de  ikke  ville  give  deres 
bidrag  via  konvolutten,  så  ville  vi 
stadig  gerne  sende  diakonerne  rundt 
som  en  påmindelse  om  at  næste  dag 


var  fastesøndag.  Så  samlede  vi  alle 
diakonerne  i  kirkesalen,  hvor  vi 
omhyggeligt  delte  konvolutterne  ud 
til  dem.  Vi  forlangte  at  de  skulle  gå 
to  og  to,  ligesom  missionærerne. 
Det  kunne  de  lide,  det  fik  dem  til 
at  føle  sig  betydningsfulde." 

"Så  fastlagde  vi  nogle  strenge 
regler  for  diakonerne:  Efterlad  ikke 
konvolutterne  i  brevkassen,  stik  den 
ikke  under  døren,  efterlad  dem  ikke 
hos  medlemmerne,  gå  ikke  alene.  Vi 
forlangte  at  de  skulle  aflevere 
konvolutterne  hos  sekretæren  den 
samme  dag.  Diakonerne  var  under 
ingen  omstændigheder  berettigede 
til  at  beholde  konvolutter  med 
penge  natten  over.  Vi  begyndte  at 
tælle  pengene  i  konvolutterne  medens 
diakonerne  var  tilstede.  Vi  havde 
dog  stadig  problemet  med  at  følge 
op,  få  en  sikker  kontakt  med  de 
famifier  som  ikke  var  hjemme  når 
diakonerne  var  der.  Og  som  en  del 
af  det  nye  program  begyndte  vi  at 
bruge  de  voksne  medlemmer  af  Det 
aronske  Præstedømme."  Han  holdt 
en  pause  for  at  se  om  det  forbav- 
sede grenspræsidenten.  Det  gjorde 
det. 

"Ja,  vi  brugte  faktisk  de  voksne 
som  chauffører  til  at  køre  de  unge 
diakoner  rundt  senere  på  aftenen, 
hvor  vi  plejede  at  kunne  være  sikker 
på  at  familierne  var  hjemme.  Det 
virkede  vidunderligt.  Ikke  kun  vid- 
underligt, eventyrligt.  Vi  kunne  ikke 
blive  gladere  for  den  måde,  hvorpå 
disse  ældre  brødre  fattede  ånden  i 
dette.  De  glædede  sig  til  at  tage  fat 
og  hjælpe  med  at  få  arbejdet  gjort. 
Det  er  en  følge  af  den  slags  gennem- 
ført følgen-op,  der  er  årsag  til  at  vi 
har  tredoblet  vort  fasteoffer.  Hem- 
meligheden bag  vor  succes  er 
imidlertid  den,  at  vi  startede  program- 
met på  det  tidspunkt  vi  gjorde.  " 

"Men  det  nye  program,  alle  disse 
regler  og  retningslinier,  hvorfra  fik 
du  den  ide?" 

"Fik  den  idé!"  Grenspræsident 
Jensen  smilede  bredt.  "Vil  du  tro, 
grenspræsident,  vi  fandt  dem  så- 
mænd i  håndbogen  for  Det  aronske 
Præstedømme  for  de  Unge.  Det  står 
lige  i  håndbogen;  Og  ved  at  følge 
disse  forslag,  modtog  vor  grens 
medlemmer  åndelig  styrke,  den 
største  af  alle  gaver." 

Hvad  en 
bedstemoder  betyder 


Slig  en  bedstemor  som  min 
findes  ej  —  hvordan  er  din? 

—  Forfatter  ukendt. 

Erindringerne  om  en  bedstemoder 
hører  til  de  bedste  i  ens  liv.  Prøv  at 
sammenligne  den  familie,  som  har  er- 
indringer om  en  bedstemoder,  der  har 
levet  sammen  med  dem,  med  en,  hvor 
hun  er  blevet  taget  bort,  endnu  før 
børnene  huskede  hende.  Der  vil  altid 
være  en  følelse  af  bedrøvelse  i  den 
familie,  som  ikke  har  kendt  hende, 
ikke  har  lært  nogle  af  livets  lektier  af 
hende. 

De  eneste  minder  om  nogle  for- 
hold fra  pionertiden  dukkede  frem, 
når  bedstemor  gik  om  til  pumpen  ved 
bagdøren,  pumpede  en  spandfuld 
vand  op  med  kraftige  tag,  og  så  gik 
ind  i  sit  sommerhuskøkken  for  at  se 
til  middagsmaden.  Tidligere  på  dagen 
havde  man,  siddende  på  trinet  op  til 
vandposten  og  i  skyggen  af  træerne, 
hjulpet  hinanden  med  at  bælge  ærter, 
som  bedstemor  havde  plukket  og 
båret  hjem  i  sit  forklæde.  Man  husker 
også  dampen,  der  steg  op  fra  senge- 
lagenet, når  et  varmere  jern  blev  ta- 
get fra  ovnen,  og  lagnet  foldede  sig 
næsten  automatisk  sammen,  efter- 
hånden som  jernet  blev  dunket  imod 
det  og  løftet  fra  det.  En  af  bedste- 
mors brødre  var  blevet  dræbt  af  in- 
dianerne i  det  sydlige  Utah.  Det  gjor- 
de, at  man  blev  bange,  når  indianere 
bankede  på  døren  for  at  bede  om  lidt 
brød.  Der  var  især  én  indianerkvinde, 
om  hvem  andre  sagde,  at  hun  var 
uomgængelig,  men  det  så  ud  til,  at 
hun  og  bedstemor  kom  godt  ud  af  det 
med   hinanden.   Hele  familien   samle- 


des kl.  9  om  aftenen  til  familiebøn. 
Den  store  kreds  af  stole  rundt  om- 
kring spisebordet  blev  brugt  til  at 
knæle  ved,  og  sædvanligvis  midt  un- 
der bønnen  begyndte  det  gamle  ur  at 
slå  timeslagene  "bing-bong". 

Hvilke  forestillinger  og  erfaringer 
vil  vore  dages  bedstemødre  efterlade 
deres  børnebørn?  Naturligvis  kan  man 
fortælle  om  sine  erfaringer  før  auto- 
mobilernes, radioens,  fjernsynets,  ta- 
lefilmens, flyvemaskinernes,  vaske- 
maskinernes, tørrecentrifugernes  og 
køleskabenes  tid;  men  iøvrigt  var 
livsførelsen  fundamentalt  set  slet  ikke 
så  meget  anderledes,  hvis  vi  da  ser 
bort  fra,  at  man  tog  den  mere  med  ro 
i  visse  henseender,  var  mindre  kræ- 
vende og  ikke  så  overbebyrdet. 

Men  hvori  består  så  den  dyrebare 
arv,  en  bedstemoder  kan  efterlade  sig 
som  den  største  værdi  for  den  prø- 
velsens tid,  der  ligger  forude?  Måske 
er  det  et  bolværk  af  moralske  vær- 
dier. Måske  er  det  dette,  at  hun  tager 
børnebørnene  et  for  et,  efterhån- 
den som  de  kommer  for  at  se  til  hen- 
de, og  taler  og  fortæller  om  åndelige 
ting;  at  hun  beretter  om  helbredelser 
i  familien  og  hjælper  dem  at  forstå 
familiesammenholdet;  måske  bekriver 
hun  den  forunderlige  helbredelse  af 
hin  (for  dem)  gamle  tante,  da  denne 
var  barn;  måske  vil  de  forundres  over 
at  høre,  hvad  deres  forfædre,  som 
sluttede  sig  til  Kirken,  har  oplevet  i 
deres  liv,  måske  de  kunne  forstå,  at 
også  for  dem  var  livet  vanskeligt,  men 
de  sejrede  over  store  fristelser. 

Tit  kan  man  samtidig  med  at  man 
læser  en  beretning  fra  Skrifterne  på- 


pege en  af  deres  oplevelser  og  der- 
ved hjælpe  dem  til  at  forstå,  at  alle 
mennesker  er  brødre  i  enhver  tidsal- 
der. Hvis  børnebørnene  har  mulighed 
for  regelmæssige  besøg,  kan  det 
lønne  sig  at  læse  noget  fra  Skrifterne 
—  man  behøver  ikke  ligefrem  at  læse 
et  Standardværk  fra  den  ene  ende  til 
den  anden  —  men  prøve  at  finde  ud 
af,  hvor  meget  et  barn  fatter  af  begi- 
venhedernes rækkefølge  i  verdens- 
historien med  henblik  på  Evangeliet, 
og  så  give  dem  ligesom  et  fugleper- 
spektiv af  den  nuværende  verdens 
plads  i  den.  Det  er  ved  et  sådant  be- 
søg hun  har  anledning  til  at  indprente 
dem  det  privilegium,  de  har,  ved  at 
være  udvalgt  til  at  komme  til  jorden 
under  denne  store,  sidste  forvaltning, 
samt  nødvendigheden  af  at  forblive 
trofast  og  sand  mod  denne  arv. 

Nogle  bedstemødre  har  gjort  det 
til  en  skik  at  invitere  alle  deres  bør- 
nebørn på  en  bestemt  dag;  andre  in- 
viterer dem  efter  alder,  andre  invite- 
rer pigerne  for  sig  og  drengene  for 
sig,  og  atter  andre  lader  dem  komme, 
som  de  selv  har  lyst.  Det  ser  ud,  som 
om  det  vil  være  af  størst  værdi  for 
børnebørnene  at  styrke  hjemmeun- 
dervisningen  om  retfærdighed.  Den 
tid,  vi  lever  i,  er  de  forudsagte,  skæb- 
nesvangre dage,  da  selv  de  udvalgte 
vil  blive  bedraget;  de  vil  komme  til  at 
gennemleve  farlige  tider,  og  bedste- 
moderens rolle  kan  blive  af  livsvigtig 
betydning,  når  hun  i  kærlighed  og 
forståelse  belærer  børnebørnene  ud 
fra  den  visdom,  hun  selv  har  høstet 
gennem  årene. 

sangen 


AF  WILMA  BOYLE  BUNKER 


En  morgen,  da  vi  sad  ved  morgenbordet,  afbrød  vor  teenager-søn  mig 
med  denne  skrappe  bemærkning:  "Hvad  er  der  i  vejen  med  jer  idag,  har 
I  spist  søm  og  glemt  at  spytte  hovederne  ud?" 

"Hvad  i  alverden  mener  du  med  det?"  spurgte  jeg  med  en  antydning  af 
ærgrelse  i  stemmen. 

"Ja,  jeg  ved  altså  ikke,  hvad  der  er  i  vejen,"  svarede  han,  "men  man 
skulle  tro,  det  var  et  ligkapel,  vi  sad  i!" 

"Spist  søm  ..."  —  "et  ligkapel"  —  det  var  ord,  der  ville  have  været  en 
anklage  mod  et  hvilket  som  helst  hjem.  Var  det  muligt,  at  det  var  mig,  der 
havde  ansvaret  for  sådan  en  atmosfære? 

Jeg  mener  da  ellers,  at  jeg  er  lige  så  god  en  husmoder,  som  de  fleste  af 
mine  veninder,  ræsonnerede  jeg  for  mig  selv,  da  de  allesammen  var  gået 
henholdsvis  på  arbejde  og  i  skole.  Jeg  prøver  at  være  en  god  moder,  at 
holde  huset  rent;  jeg  vasker  og  stryger  tøjet  og  laver  god,  nærende  mad. 
Hvori  er  det,  jeg  kommer  til  kort?  Forsømmer  jeg  at  skabe  en  glad  atmo- 
sfære, der  kan  virke  langt  uden  for  hjemmets  fire  vægge? 

Det  var  i  det  øjeblik,  jeg  bestemte  mig  til  at  prøve  et  lille,  hemmeligt 
eksperiment,  føre  en  lille,  forklædt  kampagne  for  at  forbedre  situationen, 
og  eftersom  jeg  har  nogen  musikuddannelse,  lod  jeg  musikken  være  mit 
redskab.  Min  strategi  var  ganske  enkel.  Hver  morgen,  medens  jeg  dækkede 
morgenbord,  smurte  madpakker  og  fik  familien  gjort  klar  til  dagens  arbejde, 
ville  jeg  forsætligt  give  mig  til  at  nynne  en  lille  melodi,  eller  synge  en  sang 
ganske  stille.  Jeg  var  fuldstændig  klar  over,  at  der  nok  skulle  komme  dage, 
da  jeg  ikke  ville  føle  spor  lyst  til  nogen  som  helst  form  for  sang,  men  jeg 
var  fast  besluttet  på  at  forsøge  dette  eksperiment. 

Der  gik  nogen  tid,  hvor  der  ingenting^skete,  og  jeg  var  begyndt  at  spe- 
kulere på,  om  mit  eksperiment  nu  alligevel  var  det  helt  rigtige,  da  "beløn- 
ningen" kom.  Da  min  søn  en  morgen  rejste  sig  fra  morgenbordet,  sagde  han 
begejstret:  "Ih,  Mor,  det  var  vel  nok  en  dejlig  morgenmad.  Hvad  skal  vi 
have  til  middag?"  —  og  så  forsvandt  han  ud  ad  døren,  fløjtende  den  melodi, 
jeg  sådan  havde  kæmpet  med  mig  selv  for  at  synge  den  morgen. 

Så,  da  min  mand  tog  bilnøglen  op  og  gjorde  sig  klar  til  at  gå  ud,  bemær- 
kede han:  "Jeg  ved  ikke,  hvad  der  er  sket,  Skatter,  men  jeg  synes,  at  det 
er  lige  som  om  alting  glider  meget  lettere  i  den  sidste  tid,"  og  så  gik  han, 
nynnende  på  den  samme  melodi. 

Måske  virker  mit  lille  eksperiment,  sagde  jeg  til  mig  selv,  mens  jeg 
næppe  turde  tro,  hvad  jeg  lige  havde  hørt. 

Hurtigt  fik  jeg  taget  af  bordet  og  vasket  op,  og  så  —  lige  pludseligt  — 
lo  jeg  lidt  flov  over  mig  selv,  da  jeg  opdagede,  at  også  jeg  ganske  ubevidst 
nynnede  på  den  melodi,  jeg  havde  sunget  tidligere. 

"Der  kan  man  bare  se,"  sagde  jeg  —  dennegang  højt.  "Det  virker  begge 
veje.  Jeg  tror  ligefrem,  jeg  er  offer  for  mit  eget  eksperiment." 

SØNDAGSSKOLE 


FOR  LÆRERE 


I 


Jeg  ved  det  ikke 

AF  LOWELL  L.  BENNION 

Enhver  har  spørgsmål,  han  ønsker  at  få  besvaret  — 
spørgsmål  til  hvilke  der  ikke  findes  svar,  hverken  gen- 
nem menneskelig  erfaring,  fra  videnskab,  filosofi  eller 
hverdagen.  Det  er  derfor  naturligt  at  prøve  religionen  for 
at  løse  livets  mysterier. 

Gennem  tro  og  åbenbaring  fører  religionen  os  over 
den  grænse  af  kundskab,  der  alene  bygger  på  menne- 
skelig erfaring.  Det  stiller  os  overfor  store  påstande 
angående  troen  på  eksistensen,  karakteren  af  og  formå- 
lene med  Guddommen,  menneskets  herkomst  og  formå- 
let med  mennesket  og  Jesu  Kristi  frelsende  mission. 

Selv  om  Evangeliet  fører  os  ud  over  den  jordbundne 
kundskab  i  visse  retninger,  betyder  det  ikke,  at  alle 
spørgsmål  henhørende  til  livet  og  universet  er  besva- 
rede i  Den  hellige  Skrift  eller  fra  prædikestolen.  Evange- 
liet i  dets  fylde,  som  Faderen  og  Sønnen  kender  det  og 
lever  efter,  er  vi  ikke  i  besiddelse  af.  Evangeliske  gaver, 
Præstedømmet,  den  Helligånds  gave,  åbenbaring  og  for- 
løsningen gennem  Kristi  forsoning,  er  alle  tilstede  og  til 
rådighed  for  mennesket,  selv  om  vi  ikke  fatter  deres 
fuldstændige  betydning.  Den  fuldkomne  magt  nyder  vi 
ikke  i  vor  svage  og  menneskelige  tilværelse.  Således 
forklarede  de  gamle  profeter,  at  mennesket  ikke  fatter 
alle  Skaberens  veje. 

I  sin  afskedsprædiken  siger  kong  Benjamin: 

"...  Tro  at  mennesket  ikke  fatter  alle  ting,  som  Her- 
ren kan  fatte."  (Mosiah  4:9). 

I  veltalende  ord  udtrykker  Esajas  de  samme  tanker: 

"Thi  mine  tanker  er  ej  eders,  og  eders  veje  ej  mine, 
lyder  det  fra  Herren,  nej  som  himlen  er  højere  end  jor- 
den, er  mine  veje  højere  end  eders,  og  mine  tanker  hø- 
jere end  eders."  (Se  Esajas  55:8 — 9). 

Og  Moses,  der  havde  været  i  Guds  nærværelse  og 
kun  forstået  en  del  af  Hans  skaberværk: 


sagde  til  sig  selv:  "Nu  ved  jeg  som  følge  af  dette,  at 
mennesket  er  intet,  noget  som  jeg  aldrig  før  havde  troet." 

Råd  til  lærere. 

Den  der  underviser  i  Evangeliet  skulle  ikke  falde  for 
den  fristelse  at  føle,  at  han  må  kunne  svare  på  alt.  Han 
må  vogte  sig  for  at  arbejde  med  det  ukendte  og  op- 
digte svarene  ud  fra  sine  egne  erfaringer  og  indbildning 
—  svar,  der  ikke  er  grundfæstede  i  skriften  eller  på 
kendsgerninger. 

Lærerne  må  passe  på  af  forskellige  grunde: 

(1)  Vi  må  ikke  begrænse  Den  store  Skaber  til  vor 
ubetydelige  viden.  Hans  veje  er  ikke  vore  veje,  det  er 
mere  efter  skriften,  mere  udtryk  for  ærbødighed  og  mere 
sanddru  at  sige,  at  mennesket  er  i  Guds  lignelse,  end  at 
danne  Ham  i  menneskelig  lignelse.  Skaberen  er  hverken 
begrænset  af  menneskets  veje  eller  kundskab  i  sit  ska- 
berværk. 

(2)  Lærerens  kundskab  er  altid  begrænset,  og  hvis 
han  udgiver  sine  egne  ideer  om  det  ukendte,  er  han  hen- 
vist til  at  bygge  tro  på  en  grundvold,  der  ikke  kan  bestå  i 
elevernes  liv.  Han  bereder  dem  til  at  falde,  til  at  blive 
desillusioneret,  til  at  miste  troen.  En  lærer  skulle  ikke 
lære  ting,  som  er  ukendte. 

Vort  forslag  er  da,  at  læreren,  der  underviser  i  Evan- 
geliet, aldrig  skal  være  bange  for  at  indrømme:  "Det  ved 
jeg  ikke."  "Efter  hvad  jeg  ved,  er  dette  ikke  blevet  åben- 
baret." "I  denne  vidunderlige  verden,  der  tilhører  Gud, 
er  der  mange  ting,  vi  ikke  ved."  "Lad  os  være  sikker  på, 
at  vi  forstår  og  lever  efter  de  grundlæggende,  fastslåede 
principper  som  omvendelse,  tilgivelse,  ærlighed  og  kær- 
lighed, før  vi  fortaber  os  i  Guds  mysterier."  "Fortsæt  med 
at  stille  spørgsmål  hvor  og  hvornår  du  ønsker  —  nogle 
kan  besvares,  andre  vil  vi  henlægge  til  Dommedag." 

BØRNENES 
SIDER. 


Klip  begge  fingerdukker  ud.  Klip 
hullet  i  elefantens  ansigt  ud  og  ligele- 
des de  to  huller  i  bunden  af  klovnen. 
Anbring  elefantdukken  på  din  pege- 
finger, og  din  elefant  har  en  bevæge- 
lig snabel. 


Hvis  du  anbringer  to  fingre  i  klov- 
nens huller,  har  den  to  fine  ben,  den 
kan  gå  på. 

Ud  fra  disse  to  idéer  kan  du  lave 
andre  dukker.  Prøv  engang  at  lave  et 
"dukketeater"  med  sådanne  forskel- 
lige dukker,  du  selv  har  lavet. 

AF  MADELEINE  ECCARDT 


Gogi  gøede  forhåbningsfuldt,  da 
han  løb  gennem  det  store  telt.  Det 
havde  altid  været  hans  ønske  at  rej- 
se med  et  cirkus.  Han  kunne  lide  mu- 
sikken, dyrene  og  allermest  —  men- 
neskene. Gogi  var  ude  efter  at  få  en 
rigtig  god  ven.  På  vej  gennem  teltet 
standsede  den  kulsorte  puddel  op 
foran  et  løvebur.  Han  så  på,  at  de  alle 
sprang  gennem  et  tøndebånd. 

"Det  er  et  fint  trick",  sagde  han, 
medens  han  kantede  sig  nærmere  på. 

"Det  tog  mange  års  øvelse  at  læ- 
re det",  sagde  den  ene  løve,  "hvilke 
trick  kan  du  lave?" 

"Jeg  tror  godt,  at  jeg  kan  springe 
gennem  et  tøndebånd"  sagde  Gogi, 
idet  han  sprang  efter  at  have  taget 
tilløb  mod  tøndebåndet.  Han  ramte 
ved  siden  af  og  faldt  ned,  lige  på  an- 
sigtet, hvilket  bevirkede,  at  alle  brø- 
lede af  latter.  Den  lille  hund  gik  be- 
drøvet bort. 

"Jeg  sagde  jo,  at  det  tager  mange 
års  øvelse  at  lære  det",  råbte  løven 
efter  ham. 

Hvis  bare  han  kunne  gøre  et  el- 
ler andet!  Pludselig  hørte  han  lyden 
af  hestehove.  Gogi  spærrede  sine 
bløde  brune  øjne  op  ved  synet  af 
nogle  store  hvide  hestes  yndefulde 
spankuleren  til  musik.   Da  de  stand- 


sede, så  Gogi  op  på  de  store  hingste. 

"Det  må  være  vidunderligt  at  kun- 
ne danse",  sagde  han,  "må  jeg  prøve 
de  trin?" 

"Ja,  værs'go",  sagde  den  første 
hest. 

"Men  det  kræver  en  masse  arbej- 
de", sagde  den  anden  hest. 

Gogi  sprang  ind  i  manegen.  Han 
løb  rundt  langs  kanten  og  prøvede  at 
danse.  Han  kunne  ikke  bøje  sine  ben 
så  let  som  hestene  kunne  bøje  deres 
lange  ben.  Han  så  så  morsom  ud,  at 
de  store  hingste  vrinskede  muntert, 
og  publikum  lo  højt. 

"Du  må  hellere  lære  noget  andet, 
hvis  du  vil  rejse  med  cirkus",  sagde 
den  første  hest. 

Gogi  var  meget  ulykkelig.  Han 
hang  så  meget  med  hovedet,  at  han 
slæbte  sine  lange  ører  efter  sig.  De 
rørte  næsten  ved  jorden,  da  cirkus- 
orkestret marcherede  ind  i  teltet  og 
fyldte  luften  med  musik.  Fløjternes 
høje  søde  toner  blandede  sig  med 
trommernes  "bum-bumme-lum"  me- 
dens basunerne  gjaldede. 

Den  lille  hunds  ører  blev  pludselig 
stive.  Hans  hale  logrede  fornøjeligt. 
Endelig  vidste  han,  hvor  han  hørte 
hjemme,  tænkte  han,  medens  han  løb 
langs  orkestret  for  at  følge  med. 

Ganske  uventet  sagde  stortrom- 
men pludselig  "BUUM"!  Lyden  var 
så  høj  og  så  tæt  på,  at  den  lille  hund 
sprang  baglæns.  Gogi  bjæffede  for- 
skrækket, da  han  faldt  ned  ved  siden 
af  et  par  store  lasede  sko.  Han  kun- 
ne ikke  få  øjnene  fra  dem,  medens  de 
trampede  i  takt  til  musikken.  Da  han 
hurtigt  hoppede  væk  for  ikke  at  blive 
trådt  på,  fik  han  øje  på  de  posede 
grønne  bukser.  Uden  på  dem  hang  en 
gul  spraglet  skjorte.  I  forbløffelse  stir- 
rede han  på  det  måneagtige  ansigt, 
hvis  fede  røde  læber  var  delt  i  et 
dumt  grin.  En  måtte  af  orangefarvet 
hår  sad  på  toppen  af  hovedet. 

"Kom  her",  kaldte  en  stemme.  Et 
par  store  hvide  handsker  blev  rakt 
ned  til  Gogi.  De  så  så  store  ud  i  for- 
hold til  den  lille  hund,  at  mængden 
brølede  af  latter.  Stakkels  Gogi  løb 
ud  af  paraden  så  .hurtigt  hans  ben 
kunne  bære  ham. 

Gogi  hørte  de  store  fødder  trampe 
efter  sig.  Pludselig  greb  hænderne 
ham.  Han  slap  gennem  fingrene  og 
stak  af.  En  høj  klapsalve,  der  lød  som 
torden,  fik  ham  til  at  stikke  ind  under 
en  bænk.  De  store  hvide  hænder  nå- 
ede ind  i  hans  gemmested  og  løftede 
ham  ud.  En  blid  stemme  hviskede: 
"Vær  ikke  bange". 

De  blide  hænder  holdt  fast  på 
Gogi.  Han  trykkede  sig  tæt  ind  til  den 
store  klovn. 

Efter  paraden  tog  "Store  Røde" 
ham  hen  til  sprechstallmeisteren  (ma- 
negelederen). De  gav  Gogi  et  skin- 
nende halsbånd  med  en  stor  rød  sløj- 
fe på.  Hver  dag  løb  han  gennem  tel- 
tet og  havde  stor  glæde  af  at  lege 
med  sin  nye  ven.  Hvis  bare  han  kun- 
ne være  med  i  forestillingen,  ville  han 
blive  meget  lykkelig. 

En  dag,  da  Gogi  løb  gennem  tel- 
tet, kom  han  forbi  løveburet. 


"Jeg  kan  se,  at  du  har  sluttet  dig 
til  vor  cirkus",  sagde  løven. 

"Sluttet  mig  til  cirkus"?  spurgte 
Gogi  forvirret.  Han  havde  ikke  lært 
noget  trick.  Han  var  en  ganske  almin- 
delig hund,  der  havde  fundet  sig  en 
ven.  Men  han  var  ikke  med  i  forestil- 
lingen. 

"Ja,  du  er  en  fin  forøgelse  af  fore- 
stillingen", sluttede  den  dansende 
hest  til. 

"Hvad  taler  I  om"?  spurgte  Gogi. 
En  af  hestene  nikkede  med  hovedet 
hen  mod  en  stor  plakat.  "Se  selv", 
sagde  han. 

Gogi  så  på  plakaten.  Det  var  et 
billede  af  hans  klovne-ven,  "Store  Rø- 
de", der  jagede  en  sort  puddel.  Kun- 
ne det  være  rigtigt?  Ja,  det  var  det. 
Gogi  var  den  lykkeligste  hund  i  hele 
verden.  Endelig  var  han  en  del  af  fo- 
restillingen. Men  det  bedste  af  det 
hele,  han  havde  fundet  sig  en  ven. 

KONGEN 

AF  FRANKRIG 

AF  MARGERY  S.  CANNON 
(ILLUSTRERET    AF    CHARLES    QUILTER) 


Lille  prins  Pierre  løb  ind  i  tronsa- 
len og  trak  kongen  i  kåben.  "Papa, 
jeg  synes,  du  bør  vide  noget  om  den 
store,  vældige  drage  oppe  på  Monte- 
martre-bjerget  .  .  .". 

"Hvad  siger  du  —  er  der  en  dra- 
ge?" spurgte  kongen. 

"En  mægtig  stor  drage?"  spurgte 
dronningen. 

"Ja,"  sagde  Pierre,  "jeg  synes  I 
skal  have  at  vide,  at  den  spyr  ild  ud 
over  Montmartre-bjerget  .  .  .". 

Men  inden  prinsen  kunne  få  fortalt 
færdig  om  dragen,  begyndte  alle  at 
blive  bange  og  skynde  sig  efter  hjælp. 

Vagten  ved  borgporten  kiggede 
gennem  nøglehullet. 

Hofdamerne  spejdede  fra  balko- 
nen. 

Dronningen  skjulte  sig  bag  gardi- 
nerne i  salonen. 

Kongen  på  sin  trone  sammenkaldte 
sine  soldater. 

Lille  prins  Pierre  sagde:  "Årh,  vent 
bare  lidt,  jeg  vil  fortælle  jer  noget  om 
dragen  på  bjerget  .  .  .  ". 


Men  han  kunne  lige  så  godt  tie 
stille,  for  der  var  ingen,  der  havde  tid 
til  at  høre,  hvad  prins  Pierre  havde  at 
sige.  Han  var  jo  dog  ikke  andet  end 
en  lille  dreng,  og  hvad  ved  små  dren- 
ge om  drager? 

Vagten  ved  borgporten  ladede  sin 
bøsse. 

Hofdamerne  gjorde  sig  klar  til  at 
flygte. 

Dronningen  rullede  sig  langt  ind 
under  den  kongelige  seng. 

Kongen  befalede,  at  man  skulle 
give  ham  hans  rustning  og  en  hjælm 
til  at  tage  på  hovedet. 

Lille  prins  Pierre  sukkede:  "Kan  I 
dog  ikke  vente  et  øjeblik;  jeg  har  vir- 
kelig noget  at  fortælle  jer,  som  I  bør 
vide  .  .  .  "  . 

Men  ingen  standsede  op  for  at 
høre,  hvad  han  havde  at  sige.  Når  alt 
kom  til  alt,  var  han  jo  kun  en  lille 
dreng,  og  hvad  ved  små  drenge  om 
drager? 

Prins  Pierre  skyndte  sig  ind  i  bar- 
neværelset   og    ledte    på    hylderne    i 


30 


skabet.  Han  kylede  knaldbøssen  og 
træsablen  tilside  og  tog  i  stedet  for 
en  lille  æske,  som  han  forsigtigt  stak 
i  lommen.  Så  løb  han  ned  gennem 
slottets  lange  gange,  ud  ad  døren, 
gennem  porten  og  op  mod  toppen  af 
Montmartre-bjerget. 

Kongen  af  Frankrig  drog  op  ad 
bjerget  med  fyrretyvetusind  mand. 

Prins  Pierre  gik  ganske  roligt  bag- 
ved dem  og  klappede  æsken  med 
hemmeligheden  i  lommen.  "Gid  de... 
ja,  gid  de  dog  ville  høre  på  mig.  Jeg 
har  noget  meget  vigtigt  at  fortælle 
dem." 

Det  varede  ikke  længe,  før  kongen 
og  hans  mænd  havde  nået  toppen  af 
bjerget.  Flammer  af  ild  stod  ud  af  dra- 
gens mund,  da  den  fik  øje  på  dem; 
selv  prøvede  den  at  skjule  sig  bag 
røgen  fra  ilden.  Kongen  kommandere- 
de sine  tropper  i  formation.  Da  røgen 
begyndte  at  drive  bort,  så  man  igen 
kunne  se  dragen,  kommanderede  kon- 
gen: "Giv  agt!  Fyr!" 

"Vent  —  vent!"  råbte  prins  Pierre, 
idet  han  banede  sig  vej  frem  til  dra- 
gen og  faldt  den  om  dens  skællede 
hals.  "Årh,  vent  nu  lige  et  øjeblik.  Jeg 
har  noget  meget  vigtigt  at  fortælle 
jer." 

Kongen  kaldte  sin  ordre  tilbage, 
og  soldaterne  sænkede  geværerne. 

"I  må  endelig  ikke  skyde  denne 
her  drage,"  tiggede  prins  Pierre;  "den 
ser  ganske  vist  så  skrækindjagende 
ud,  men  i  virkeligheden  er  den  rigtig 
kælen.  Alt,  hvad  den  ønsker,  er  bare 
at  få  noget  bundet  om  sin  fod." 

"Få  noget  bundet  om  sin  fod?" 
spurgte  den  forbavsede  konge. 

"Ja,  Papa,"  —  Pierre  skyndte  sig 
at  forklare,  idet  han  løftede  dragens 
højre  fod   op,   så  alle  kunne  se  den 


store  vable.  "Den  fik  sådan  en  slem 
forkølelse  oppe  nordpå,  og  da  den 
ville  holde  sig  for  munden,  fordi  den 
skulle  nyse,  så  brændte  den  foden. 
Det  var  det,  jeg  prøvede  på  at  komme 
til  at  fortælle  jer,  men  der  var  ingen 
af  jer,  der  ville  høre  på  mig." 

Så  tog  prins  Pierre  den  lille  æske 
op  af  lommen,  lukkede  den  op  og  tog 
et  plaster  frem.  Forsigtigt  satte  han 
det  over  vablen  på  dragens  fod. 

"Det,  den  trængte  til,  var  et  plaster 
og  et  andet  sted  at  bo,  hvor  solen 
skinner,  og  det  er  varmt." 

Pludselig  lyste  prins  Pierre's  øjne 
op,  som  om  der  var  nogen,  der  havde 
trykket  på  en  knap.  "Papa,  hvorfor 
lader  vi  den  ikke  bo  her,  så  kan  den 
vogte  Montmartre-bjerget?  Den  ser  så 
streng  og  skrækindjagende  ud,  så  den 
vil  være  en  bedre  beskytter  end  100 
soldater.  Den  kan  også  sende  røgsig- 
naler op!" 

Af  bare  beskedenhed  sænkede 
dragen  øjenlågene  lidt,  men  det  lyk- 
kedes den  at  komme  til  at  gabe,  så 
alle  kunne  se  dens  "brandudrustning". 

"Det  var  et  storartet  forslag,  min 
søn,"  sagde  kongen,  "at  have  en  dra- 
ge til  at  vogte  bjerget  —  så  behøver 
jeg  aldrig  at  være  bekymret." 

Og  så  gik  Kongen  af  Frankrig  ned 
ad  bjerget,  og  han  gik  aldrig  derop 
mere. 

Men  Dronningen  af  Frankrig  sendte 
varm  saftevand  og  lægende  piller  op 
til  dragen. 

Og  hofdamerne  tog  fat  på  at  strik- 
ke en  varm,  ulden  frakke  til  den. 

Vagten  ved  porten  kunne  nu  blot 
spejde  efter  røgsignaler. 

Og  prins  Pierre  blev  kendt  viden 
om  som  førende  drage-ekspert. 

Menagerie 

Det  eneste  du  behøver,  er  lidt 
fantasi,  en  pose  jordnødder,  nogle 
kulørte  piberensere,  lim  og  maling, 
for  at  lave  din  egen  zoologiske  have. 
Du  kan  bruge  tykt  pap  til  at  stille  dy- 
rene på. 

Lav  et  hul  til  at  stikke  piberense- 
ren ind  i. 

Mal  med  rød  blæk. 

At  forstørre  illustrationer 


AF  NAOLA  V.  WATSON 


Enhver  ved,  at  hjælpemidler  i  undervisningen  er  vig- 
tige i  god  undervisning.  Men  mens  der  er  mange  veleg- 
nede billeder  til  rådighed  for  undervisning  af  mindre 
børn,  hvordan  forholder  det  sig  så  med  deres  brug  i  stør- 
re klasser  for  halvvoksne  og  voksne?  Tænk  en  klasse 
med  unge  forældre  i  hvilken  læreren  viser  et  stort  bil- 
lede af  en  dreng,  der  står  i  retten  for  en  dommer.  Lære- 
ren spørger  klassen:  "Hvem  er  denne  dreng?  Din  egen 
søn  om  ti  år,  din  nabos  søn?  Hvordan  svigtede  denne 
drengs  forældre  ham?"  Billedet  vil  foranledige,  at  klas- 
sens medlemmer  danner  sig  et  klart  billede  af  situationen 
og  vil  stimulere  dem  til  at  tænke  på  deres  ansvar  som 
forældre. 

Tænk  en  klasse  der  studerer  Det  gamle  Testamentes  hi- 
storie. Læreren  kommer  ind  i  klasseværelset  og  sætter 
hurtigt  et  stort  kort  af  Det  hellige  Land  op  på  tavlen.  Det 
er  dog  bedre,  hvis  læreren  kan  få  en  af  eleverne  til  at 
sætte  kortet  op.  Efterhånden  som  læreren  går  frem  i  lek- 
tien, kan  klassemedlemmerne  følge  med  i  begivenheder- 
ne på  kortet.  Det  er  mere  tilfredsstillende  at  have  en  be- 
stemt forestilling  om,  hvor  en  begivenhed  udspilles,  end 
at  have  en  tåget  idé  om  et  eller  andet  sted  i  Palæstina. 

Der  er  enighed  om,  at  billeder  er  en  værdifuld  hjælp 
ved  undervisning  af  voksne,  men  hvorfra  får  læreren 
store  billeder?  Billeder  fra  tidsskrifter  er  udmærkede, 
men  de  fleste  billeder  er  alt  for  små  til  effektiv  brug  i  en 
almindelig  søndagsskoleklasse.  Hvordan  kan  man  for- 
større et  billede  eller  den  del  af  det,  der  passer  til  lek- 
tien? Her  beskrives  en  Band-o-graph,  som  enhver  kan 
samle  og  bruge,  og  med  hvilken  man  kan  fremstille  for- 
størrelser, der  ligner  originalen  tilfredsstillende  til  brug 
for  klassen. 
Fremgangsmåden: 

I.Tag  et  gummibånd  cirka  6 — 7  cm  langt  og  et  par 
mm  bredt,  klip  det  over,  så  det  bliver  et  langt  stykke, 


bind  et  stykke  hvid  tråd  stramt  omkring  det,  cirka  31/2  cm 
fra  venstre  ende,  klip  trådenderne  væk.  Denne  knude  er 
vores  mærke. 

2.  Sæt  tegnepapir  fast  på  bord  eller  tavle. 

3.  Anbring  illustrationen,  der  skal  forstørres,  til  ven- 
stre for  tegnepapiret,  sæt  det  godt  fast. 

4.  Læg  gummibåndet  midt  på  den  del  der  skal  forstør- 
res, med  mærket  til  venstre  helt  ud  til  venstre  kant  af 
papiret.  Hold  den  højre  ende  af  gummibåndet  omkring  en 
blyant,  og  hold  den  venstre  ende  mod  bordet  eller  tavlen 
med  venstre  tommelfinger. 

5.  Med  øjnene  lodret  over  mærket  efter  som  det  flyt- 
ter sig,  lad  mærket  følge  linierne  i  illustrationerne,  idet 
du  holder  gummibåndet  stramt,  og  på  samme  tid  tegner 
konturerne  af  billedet  op  med  en  blyant. 
Supplerende  bemærkninger: 

(a)  Varier  ikke  det  venstre  endepunkt  før  forstørrei- 
sen er  færdig.  Sæt  gummibåndet  fast  der,  hvis  du  ønsker 
det,  før  du  slipper  med  tommelfingeren. 

(b)  Du  må  løfte  blyanten  og  begynde  igen  på  linierne, 
der  ikke  er  sammenhængende  med  de  tidligere. 

(c)  Ved  at  holde  blyanten  eller  kridtet  lodret  vil  du 
kunne  gøre  det  mere  nøjagtigt. 

(d)  Hvis  båndet  er  for  slapt,  så  stram  det  om  blyanten. 

(e)  Sæt  illustrationen  forsøgsvis  på  plads  og  stræk 
gummibåndet  over  det,  medens  du  sætter  mærker  og 
punkter  ved  højre  side.  Når  tegningen  er  tilfredsstillende, 
kan  illustrationen  sættes  fast  på  bordet  eller  tavlen. 

(f)  Hvis  du  ønsker  en  større  tegning,  så  flyt  mærket 
længere  til  venstre  på  gummibåndet,  ønsker  du  den  min- 
dre, så  flyt  mærket  ind  mod  midten  af  gummibåndet. 

(g)  Mindre  enkeltheder  på  illustrationen  kan  tilføjes 
eller  tegnes  op  i  hånden. 

Nødvendigt  materiale:  gummibånd,  tråd,  blyant,  tegne- 
papir, tape,  billede. 

Templer  i  Provo  og  Ogden 

Præsident  N.  Eldon  Tanner  fra  Det  Første 
Præsidentskab  taler  til  en  forsamling  af 
stavspræsidentskaber  fra  Ogden-området 
i  Utah  og  forklarer  behovet  for  to  nye 
templer  i  Utah,  et  i  Ogden  og  et  i  Provo. 
Et  samlet  antal  af  28  stavspræsidentskaber 
fra  Provo-området  og  25  stavspræsident- 
skaber fra  Ogden-området  godkendte  med 
begejstring  forslagene.  Hvert  tempel  vil 
koste  omkring  2V2  million  dollars. 
Ogden  Templet  vil  blive  bygget  på 
Tabernacle  Square  inde  i  Ogden,  og  Provo 
Templet  vil  blive  bygget  knap  1  kilometer 
nordøst  for  Brigham  Young  Universitetet. 
Brugen  af  disse  templer  vil  aflaste  presset 
på  Salt  Lake,  Logan  og  Manti  templerne, 
hvor  der  tilsammen  blev  udført  51  procent 
af  Kirkens  tempel-ordinancearbejde  i  1966. 


Tabernakel-koret  på  tourné 

Tabernakel-koret  foretog  en  hastig  tur 
gennem  Amerikas  pavillon  på  verdens- 
udstillingen Expo  67  i  Montreal,  Canada, 
under  deres  ni-dages  tourné  fornylig; 
tournéen  omfattede  bl.a.  koncerter  i  Omaha, 
Nebraska,  Montreal,  Attleboro,  Massachu- 
setts, hvor  de  sang  for  35,000  mennesker  — 
den  største  tilhørerskare  i  korets  historie, 
Chatauqua,  New  York,  Saratoga  Springs, 
N.  Y.,  hvor  koret  blev  akkompagneret  af 
Philadelphia  Orchestra,  Detroit,  Michigan, 
og  Tulsa,  Oklahoma.  Begejstrede 
anmeldelser  og  fulde  huse  mødte  Koret 
under  hele  tournéen. 

Lad  os 

aktivere 

vor 


ungdom 


Vi  kunne  ikke  tænke  os  at  overlade  vore  fysiske  og  dødelige  legemer  i  hænderne  på  ukvalificerede  og  dår- 
lige læger  eller  kirurger.  Hvor  meget  vigtigere  er  så  ikke  vor  åndelige  trivsel? 

En  stor  billedhugger,  en  dygtig  kunstner  eller  en  håndværker  i  hvilket  som  helst  fag  bliver  ikke  dygtig  inden 
for  sit  felt  før  efter  mange  års  praksis  og  øvelse.  Hvor  meget  mere  skulle  da  ikke  de,  som  er  udvalgt  til  at 
præge  menneskers  liv,  have  en  lignende  øvelse  og  lejlighed  til  at  lære  i  gerning? 

Aktiver  ungdommen  indenfor  ethvert  område  af  Kirkens  arbejde,  og  det  vil  gøre  dem  velforberedte  til  an- 
svarsfuldt at  modtage  ethvert  kald,  der  må  komme  til  dem.  Lad  dem  få  ansvarsfulde  opgaver  med  at  planlægge 
kommende  begivenheder  som  f.  eks.  en  ungdomskonference,  taler,  musik,  dans  og  dramafestivals,  eller  andre 
kulturelle,  sociale  eller  sportslige  begivenheder.  Respektér  deres  meninger.  Hjælp  dem  med  deres  forslag.  Lad 
dem  mærke,  at  I  påskønner  deres  bedømmelse.  Forvent  ikke  omgående  fuldkommenhed,  men  se  efter  en  grad- 
vis udvikling  som  hver  lejlighed  frembyder,  der  vil  gøre  dem  mere  egnede  til  at  modtage  endnu  større  ansvar. 

Arrangér  rundbordsdiskussioner  med  de  unge,  for  dér  at  danne  dig  et  billede  af,  hvad  de  tænker  og  føler  om 
det  program,  de  er  aktiverede  i.  Undgå  at  tage  parti  for  nogen.  Forhindre  klikedannelse.  Giv  dem  al  mulig 
lejlighed  til  at  vokse  med  opgaverne  og  udvikle  deres  talenter. 


Åndelighed  og  ærbødighed  i  G.U.F. 

"Vi  tilbeder  på  mange  måder:  G.U.F.  er  også  helliget 
Herren." 

Der  er  visse  mennesker,  som  omtales  som  værende 
åndelige  eller  i  samklang  med  evige  værdier.  Ikke  alle 
er  lige  modtagelige  overfor  åndelige  ting.  "En  af  de  stør- 
ste gaver  et  dødelig  væsen  kan  modtage  er  åndelighe- 
dens gave,  evnen  til  at  kende  sandheden  og  holde  fast 
ved  den."  (Bruce  McConkie)  En  åndelig  person  prøver  at 
leve  nærmere  til  vor  Fader  i  Himmelen,  så  at  han  kan 
nyde  Den  Helligånds  hyppige  udgydelser.  Disse  menne- 
sker bliver  kaldet  til  at  lede  og  have  ansvar  og  deres 
tjeneste  bliver  meget  påskønnet. 

Vor  ungdom  har  et  godt  grundlag  for  at  blive  vellidt 
af  andre,  ligesom  de  har  stor  selvagtelse.  Præsident 
David  O.  McKay  har  fortalt  dem,  at  åndelighed,  som  er 
opnået  ved  dagligt  at  efterleve  Evangeliets  principper,  vil 
bringe  det  bedste  i  deres  karakter  frem  og  de  vil  blive 
livsglade,  interesserede,  lykkelige,  ansvarsfulde,  optimi- 
stiske og  muntre  mennesker,  som  andre  vil  ønske  at 
være  venner  med.  Han  lover  også  at  "unge  mænd  vil 
blive  pænere  og  pigerne  yndigere.  Det  vil  måske  ikke 


være  det  vi  forstår  ved  pænest  og  yndigst,  men  deres 
forbindelse  med  Guds  ånd  og  deres  følgeskab  med  Hel- 
ligånden vil  få  dem  til  at  synes  smukke  og  yndige."  Det 
er  sandt  at  "grimme"  mennesker  kan  blive  uforklarligt 
smukke,  når  de  udstråler  åndelighed.  Forædling  kommer 
til  dem  der  lever  Evangeliet  efter  deres  viden.  Stor  ånde- 
lighed vil  altid  gøre  et  menneske  mere  charmerende  og 
frigjort  i  dets  væremåde.  Jo  dybere  og  mere  hengivent 
man  har  tro  på  Gud  og  udvikler  åndelighed,  jo  større  glød 
vil  man  have  i  sin  åndelighed.  Åndelige  mennesker  har 
en  magt,  der  er  værd  at  lægge  mærke  til.  Det  er  vigtigt 
for  vor  ungdom  at  opnå  åndelighed  ved  at  blive  belært 
om  denne  grundlæggende  evangeliske  sandhed.  Hvis 
man  udvikler  sig  åndeligt,  vil  man  også  vokse  i  ærbødig- 
hed til  sådanne  ting  i  livet  som  sine  medmennesker, 
skønhed  og  Gud.  Følelsen  af  åndelighed  kommer  ikke  i 
løbet  af  et  øjeblik,  men  må  opmuntres  og  fremelskes.  Man 
kan  lære  meget  af  et  smil.  En  af  vore  gode  muligheder 
som  ledere  er  at  vi  kan  udvikle  og  bruge  vores  åndelige 
kraft  og  ærbødighed  i  vores  egen  personlighed  til  at  in- 
spirere og  tilskynde  andre  til  at  vinde  åndelig  styrke. 

G.U.F.  er  et  udmærket  sted  til  at  efterleve  hvad  der 
vil  fremelske  ærbødighed. 

0  Det  var  en  af  de  dage,  da  jeg  burde  være  blevet  i 
sengen.  Og  jeg  var  lige  ved  at  gøre  det.  Jeg  sov  over  mig 
og  havde  knap  nok  tid  til  at  få  noget  tøj  på,  sluge  min 
morgenmad  og  utålmodig  stride  mig  vej  gennem  trafik- 
ken til  bladkontoret,  hvor  jeg  havde  været  elev  ved  kor- 
rekturlæsning i  annonceafdelingen  i  nøjagtig  to  dage. 

Jeg  vil  ikke  forsøge  at  beskrive  de  mindre  og  ked- 
sommelige enkeltheder,  der  skulle  gøres,  før  jeg  gik  hjem- 
mefra, men  en  ting,  som  jeg  fuldstændig  havde  glemt, 
indtil  jeg  var  midt  inde  i  byen,  var  det  faktum,  at  to  af 
mine  venner  og  jeg  skulle  deltage  med  en  musiktrio  ved 
ungdomsforeningens  talentfestival  om  aftenen. 

"Skammeligt",  tænkte  jeg,  da  jeg  nærmede  mig  min 
pult.  "Hvorfor  gøre  så  meget  ud  af  mit  kirkelige  arbejde? 
De  andre  på  aviskontoret  synes  altid  at  have  vældig  god 
tid.  De  bekymrer  sig  aldrig  over,  om  de  får  gjort  deres 
kirkearbejde,  hvis  de  da  går  i  kirke?  Naturligvis  er  der 
ikke  andre  Sidste  Dages  Hellige  her  omkring,  men  alli- 
gevel synes  jeg,  at  vor  kirke  undertiden  overdriver  med 
alle  de  møder,  med  at  arbejde,  og  på  andre  områder." 

Min  korrekturpartnerske,  Mary,  en  kraftig  moderlig 
kvinde,  afbrød  mine  ørkesløse  grublerier  med:  "Nå,  lad 
os  se  at  få  det  overstået."  Mary  kunne  ikke  lide  onsdage. 
Det  var  dagen  før  den  store  annoncekampagne  med  store 
helsides-annoncer  for  forbrugsvarer  med  specialtilbud 
for  weekenden,  der  skulle  tilrettelægges  i  annonceafde- 
lingen. Hver  annonce  måtte  læses  højt  for  at  være  sikker 
på,  at  ingen  pris  eller  intet  varemærke  var  forkert.  Jeg 
læste  annoncerne  for  Mary,  som  hun  så  rettede  i  korrek- 
turen. 

Jeg  begyndte  det  trættende  rutinearbejde  med  at  læse 
annoncerne.  Klokken  var  7,30.  Om  12  timer  ville  jeg  være 


til  G.U.F.  eller  ville  jeg?  Det  ville  ihverttilfælde  blive  en 
lang  dag. 

Mary  var  på  kaffedrikkernes  hold,  ligesom  alle  de 
andre  ved  avisen,  naturligvis  mig  undtaget.  Da  der  ikke 
var  nogen  frokoststue,  bragte  hver  sin  egen  termoflaske 
med  kaffe  hjemmefra  hver  morgen  og  havde  den  stående 
på  sin  pult.  Mary  nippede  ofte  af  sin  kaffekop,  men  hun 
gik  aldrig  glip  af  et  ord  eller  en  pris,  som  jeg  læste  op 
for  hende.  Det  kræver  øvelse,  antager  jeg. 

Vor  frokostpause  var  kl.  halv  tolv.  Vi  lagde  papirerne 
tilside  for  en  halv  time,  tog  vore  tasker  og  andre  småting 
med  os.  Lige  da  Mary  gik  ud  af  døren  for  at  gå  hen  til 
restaurationen  på  hjørnet,  kom  hun  over  til  mig  og  spurg- 
te: 

"Er  du  mormon?" 

"Ja,  jeg  er",  svarede  jeg. 

"Nå,  jeg  har  iagttaget  dig  hele  dagen,  og  alt  hvad  du 
har  trængt  til  for  at  holde  den  gående  siden  i  morges,  var 
et  glas  vand.  Du  har  læst  i  fire  stive  timer.  Hvad  drikker 
I  mennesker  om  morgenen  i  stedet  for  kaffe?" 

"Åh,  vi  drikker  mælk,  frugtsaft,  vand",  svarede  jeg 
efter  et  øjebliks  eftertanke. 

"Jeg  forstår  ikke,  hvordan  I  klarer  det.  Jeg  trænger  til 
kaffe  hvert  øjeblik  for  at  holde  mig  igang",  bemærkede 
hun  på  vejen  ud. 

Under  en  pause,  en  sjælden  begivenhed  på  en  ons- 
dag, særlig  ved  tidsfristens  udløb  for  annoncer,  kom  en 
ung  fyr,  der  antagelig  var  et  par  år  ældre  end  jeg,  ind  fra 
trykkeriet  for  at  spørge  Mary  om  en  pris  i  en  annonce 
(selv  korrekturlæsere  kan  tage  fejl),  og  Mary  forestillede 
ham  for  mig.  Jeg  vil  kalde  ham  for  Niels.  Han  gjorde  ind- 
tryk på  mig  dengang,  og  jeg  spekulerede  på,  om  han  var 


Standhaftig  i  troen . . . 


AF  ANN  BEDFORD  WILLIAMS 

en  Sidste  Dages  Hellig.  Efter  at  han  var  gået,  besvarede 
Mary  det  uudtalte  spørgsmål,  måske  kunne  hun  læse 
mine  tanker. 

"Du  ved  måske,  at  Niels  også  er  mormon",  sagde  hun 
henkastet.  "Det  er  fint",  svarede  jeg,  idet  jeg  forsøgte 
ikke  at  lyde  alt  for  ivrig. 

"Jeg  vil  aldrig  glemme  den  første  uge,  han  var  her  for 
at  lære  at  betjene  maskineriet",  smålo  Mary.  "Hvilken 
fyr,  altid  tjenstvillig  overfor  alle  —  virkelig  en  prægtig 
gut.  Så  en  dag  bad  jeg  ham,  om  han  ville  give  mig  min 
kaffekop,  og  du  skulle  have  set,  hvad  han  gjorde.  Han 
stak  en  tommestok  gennem  hanken  på  koppen,  og  gav 
mig  den  på  den  måde.  Han  ville  ikke  røre  ved  den,  sagde 
han.  Jeg  var  lige  ved  at  dø  af  grin." 

Både  Mary  og  jeg  lo  hjerteligt  et  øjeblik,  fordi  tanken 
skabte  en  humoristisk  forestilling  om  en  mand,  som  vir- 
kelig ønskede  at  være  på  den  rigtige  side. 

"Men  tilsidst  fik  vi  ham  omvendt",  sluttede  Mary  stille 
leende.  "Nu  drikker  han  det  sammen  med  alle  os  andre." 

Har  du  nogensinde  taget  et  koldt  brusebad  på  en 
varm,  solstikkende  dag,  og  husker  du  virkningen  af  det 
kolde  vand  —  hvorledes  det  skyllede  ned  over  dig  og 
chokerede  dig  med  sin  iskulde  fra  top  til  på,  og  du  følte 
det  som  om  én  lige  havde  slået  dig  ud?  Det  var  sådan, 
jeg  følte  mig  tilmode.  På  en  måde  følte  jeg  mig  skyldig, 
som  havde  jeg  leet  af  en  uartig  historie. 

Hvor  havde  han  fejlet?  Måske  havde  han  lige  beslut- 
tet en  sommeraften,  at  han  ville  holde  op  med  at  gå  til 
G.U.F.,  som  jeg  havde  tænkt  på  det  i  de  sidste  4  timer. 

„Ann,  gamle  pige",  sagde  jeg  til  mig  selv  på  vejen 
hjem  den  aften,  "du  må  hellere  passe  på  dig  selv".  Jeg 


huskede  omkvædet  på  en  sang,  vi  havde  sunget  i  G.U.F. 
fornylig.  Lad  mig  se,  hvordan  lød  den? 

"Medens  mørkets  magter  prøver  at  forstyrre  Herrens 
sag,  skal  vi  lade    os  bortrive  og  i  troen  blive  svag?" 

Ironisk  nok  havde  jeg  ledet  sangen,  og  lige  nu  tænkte 
jeg  på  ikke  at  gå  til  G.U.F.!  Det  syntes  temmelig  hykle- 
risk. 

Mine  to  venner  og  jeg  mødtes  i  kirken  lidt  før  kl.  19,30 
den  aften  for  at  varme  op,  før  vi  skulle  optræde.  Jeg  så 
disse  mennesker  i  et  nyt  lys.  De  var  ikke  forskellige  fra 
mig,  de  kunne  sikkert  lide  at  være  hjemme  og  til  en  for- 
andring se  fjernsyn  eller  måske  gå  ud  og  danse  eller  gå  i 
biografen  i  stedet  for,  men  de  var  her  i  kirken,  hvor  man 
regnede  med,  at  de  ville  være  hver  onsdag  aften.  De  var 
faktisk  mere  travlt  optaget  af  kirkens  arbejde,  end  jeg 
var.  De  kunne  endda  have  systematiseret  det  ved  at  blive 
hjemme  fra  G.U.F.  og  i  stedet  studeret  deres  lektie  til 
Søndagsskolen  eller  Hjælpeforeningen,  men  de  var  her. 
Det  samme  var  tusinder  af  trofaste,  travle  Sidste  Dages 
Hellige  over  hele  verden,  der  møder  op  i  deres  respektive 
G.U.F.  mødelokaler.  Og  jeg  var  en  af  dem.  Hvor  tak- 
nemlig var  jeg  ikke  i  dette  øjeblik  for  også  at  være  her. 

Jeg  tog  hjem  efter  en  vellykket  optræden,  og  jeg  følte 
mig  langt  mere  ydmyg,  end  jeg  havde  gjort  på  vej  til 
arbejde  i  morges.  Det  forekom  meget  længe  siden.  Det 
havde  været  en  lang  dag,  men  en  meget  værdifuld,  hvor 
vidnesbyrdet  var  vokset. 

"Skal  vi  svigte  vore  pagter,  som  er  gjort  med  him- 
lens Gud?" 
Nej,  ikke  denne  ungdom. 

Familieliv 


AF  BONNIE  MUIRBROOK 


"Vilhelm  .  .  .  Marie  .  .  .  hold  op  med  det  øjeblikkelig!" 

Man  ville  synes,  at  hun  havde  nok  at  gøre  med  at 
passe  husførelsen  for  en  familie  på  5,  uden  at  være  nødt 
til  at  holde  inde  hvert  øjeblik  for  at  bilægge  et  skænderi. 

Idet  hun  genoptog  sit  arbejde,  fortsatte  Karen  med  at 
tænke.  Kun  15  år  og  allerede  ansvarlig  for  en  hel  fami- 
lies velbefindende.  Altid  måtte  hun  lave  mad,  vaske,  lap- 
pe og  reparere  eller  gøre  rent,  så  der  ikke  blev  tid  til 
noget  af  det,  hun  virkelig  var  glad  for  at  beskæftige  sig 
med.  Livet  havde  narret  hende,  tænkte  hun.  Andre  på 
hendes  alder  behøvede  ikke  at  bekymre  sig  over  at  få 
melet  til  at  vare,  indtil  far  kunne  undvære  John  længe  nok 
til  at  han  kunne  tage  vognen  og  hente  mere  fra  møllen, 
eller  sørge  for  at  Vilhelms  slidte  overalls  blev  lappet, 
indtil  der  var  penge  nok  til  at  købe  nye  for.  Det  var  ikke 
retfærdigt. 

Hvorfor  bestemte  Gud,  hvem  der  skulle  leve  og  hvem 
der  skulle  dø?  Mor,  der  havde  ordnet  alt  så  stilfærdigt, 
som  så  let  havde  udført  de  små  ting,  der  ikke  så  ud  til  at 
være  svære,  indtil  man  selv  skulle  gøre  dem. 

Som  Karen  surmulede  over  sit  arbejde,  så  hun  op 
for  at  betragte  morgensolen,  der  opfyldte  dalen  og  gav 
et  strålende  skær  over  den  lille  pionerbebyggelse.  Bæk- 
ken rislede  hurtigt  hen  mod  markerne,  som  var  den  ivrig 
efter  at  hjælpe  de  spæde,  grønne  spirer  op  af  jorden. 
Far  og  John  var  ved  at  spænde  gamle  Lotte  for  ploven 
på  marken  langt  borte,  den  sidste  der  skulle  sås.  Marie 
og  Vilhelm  legede  trods  alt  fredeligt  i  øjeblikket  under 
træerne. 

For  få  måneder  siden  ville  dette  fredfyldte  billede 
have  opfyldt  hende  med  kærlighed  til  livet.  Før  mor  døde 
syntes  alt  at  være  fuldkomment.  Drømmende  huskede 
hun  disse  lykkelige  dage.  Der  havde  været  arbejde,  der 
skulle  gøres,  men  mor  havde  været  der  til  at  lede  det. 

Familien  Johnson  havde  været  den  nærmeste  nabo, 
og  Maggi  var  på  hendes  alder.  Sammen  havde  de  udfor- 
sket barndommens  rige,  fra  at  pusle  med  dukker  til  at 
optræde  som  heltinder  i  et  indianeroverfald.  Deres  ven- 
skab udfoldede  sig,  som  de  gik  hånd  i  hånd  i  deres  pure 
ungdom.  Ved  at  se  tilbage  til  disse  gode  tider,  syntes 
nutiden  mere  byrdefuld  end  før.  Maggi  var  nu  tilbage 
østpå  og  ikke  udsat  for  den  hårde  pionertilværelse. 

Karen  blev  vækket  af  sine  dagdrømme  af  Vilhelms 
temmelig  krævende  stemme:  "Karen,  jeg  er  sulten,  er  det 
ikke  snart  spisetid?" 

Dette  daglige  spørgsmål  fik  hende  hurtigt  til  at  tænke 
på,  at  Far  og  John  snart  ville  komme  ind  fra  marken.  Da 
hun  begyndte  forberedelserne  til  middagen,  var  hendes 
vrede  stadig  levende. 


Hun  hilste  nærmest  køligt  på  sin  far  og  broder,  da  de 
vaskede  sig  ved  kummen  i  bryggerset.  Under  hele  målti- 
det var  hun  nedtrykt  og  tvær,  en  tilgift  til  hendes  fars 
byrde.  William  Thomas  havde  svært  ved  at  tilpasse  sig 
sit  nye  liv  uden  sin  kone,  og  den  pludselige,  indesluttede, 
mutte  holdning  fra  hans  ældste  datter  bekymrede  ham 
temmelig  meget.  Lige  siden  Rachels  død,  havde  han  væ- 
ret bange  for  at  ekstra  ansvar  ville  være  for  meget  for 
Karen,  og  han  havde  prøvet  at  gøre  det  så  let,  som  han 
kunne. 

Karen  talte  skarpt,  da  hun  fortalte  ham,  at  hun  trængte 
til  mere  mel,  hvis  hun  skulle  fortsætte  med  at  lave  mad. 

"John,  spænd  Lotte  for  vognen  og  hent  noget  mel  fra 
møllen." 

"Hvad  med  pløjningen?",  spurgte  John. 

"Jeg  vil  ordne  grøfterne,  mens  du  er  væk,  og  vi  vil 
pløje  færdig,  når  du  kommer  tilbage",  svarede  hendes  far 
træt. 

Brødebetynget  vendte  Karen  sig  bort.  Tiden  var  inde  til 
at  pløje,  og  far  trængte  til  Johns  hjælp.  Hun  kunne  klare 
sig  —  dog,  hvad  brød  hun  sig  om  det,  der  var  ingen,  der 
bekymrede  sig  for  hendes  problemer. 

"Karen,  husk  at  få  børnenes  tøj  i  orden  til  kirke  i  mor- 
gen." 

"Ja,"  tænkte  Karen,  "Jeg  udfører  ikke  hvad  jeg  øn- 
sker, men  hvad  jeg  skal." 

Hendes  vrede  blussede  op  påny  ved  at  tænke  på  alt 
det  arbejde,  hun  var  stillet  overfor,  med  hensyn  til  at 
gøre  børnene  i  stand  til  i  morgen.  Idet  hun  fastholdt  at 
Marie  og  Vilhelm  skulle  vaske  op,  varmede  hun  stryge- 
jernene på  komfuret  og  pressede  Maries  bedste  bomulds- 
kjole, derefter  kom  turen  til  Vilhelms  andre  bukser,  en 
hvid  skjorte  til  far  og  John  og  tilsidst  hendes  egen  slidte 
kjole. 

Ved  den  tid  var  Vilhelm  og  Marie  færdige  med  op- 
vasken. 

"Karen,  lad  os  gå  ud  og  plukke  bær,"  tiggede  Vilhelm. 

"Så  kan  du  bage  en  kage  til  aften,"  istemte  Marie. 

"Jeg  kan  ikke  sådan  stikke  af  og  lade  alt  dette  arbejde 
ligge.  Desuden  har  I  ikke  vandet  haven  endnu,  og  det 
lovede  I  at  I  ville.  Få  fat  i  spandene  og  kom  igang", 
skændte  Karen. 

Slukørede  tog  børnene  spandene  fra  krogene  ved  dø- 
ren og  gik  modfaldne  ud  af  køkkenet. 

"Jeg  er  ligeglad",  tænkte  Karen  hidsigt.  "Jeg  har  ikke 
tid,  og  desuden  må  de  lære  at  forstå,  at  livet  er  hårdt 
arbejde." 

Hun  satte  strygejernene  til  afkøling,  syede  den  mang- 
lende knap  i  Johns  skjorte,  og  da  hun  gik  i  krig  med  stop- 
pekurven, blev  hun  mere  og  mere  opslugt  af  sin  selv- 
medlidenhed. 

Eftermiddagen  gik  på  hæld,  og  da  Karen  blev  klar  over 
det  sene  tidspunkt  på  dagen,  gik  hun  hurtigt  mod  døren 
og  rakte  automatisk  ud  efter  vandspanden.  De  tomme 
kroge  gav  hende  hjertebanken,  da  hun  gjorde  sig  klart, 
hvor  længe  det  var  siden,  hun  havde  hørt  børnenes  stem- 
mer. 

Hun  spildte  ikke  tiden  men  gik  udenfor,  hvor  hun 
kastede  et  blik  ud  over  haven.  Kun  halvdelen  var  vandet. 
Spandene  var  også  væk.  Angsten,  der  øjeblikkelig  greb 
Karen,  standsede  næsten  lige  på  pludselig,  som  den  var 
begyndt,  da  Maries  stemme  brød  stilheden.  "Karen!  Ka- 
ren!" Ligesom  Karen  vendte  sig  om,  kom  Marie  omkring 
hushjørnet.  "Karen,  hvor  er  Vilhelm?" 

Spørgsmålet  fik  angsten  til  at  vende  tilbage.  Hendes 
hjerte  slog  voldsomt  i  stilheden,  da  hun  prøvede  at  be- 
herske sin  stemme.  Hun  bøjede  sig  ned  over  sin  søster 
og  forsøgte  at  bevare  fatningen,  da  hun  spurgte:  "Har 
han  ikke  været  sammen  med  dig?" 

Skræmmende  billeder  strejfede  Karens  tanker,  da  Ma- 
rie forklarede:  "Vi  gik  ned  til  bækken  for  at  plukke  bær. 
Jeg  blev  træt  og  faldt  i  søvn.  Da  jeg  vågnede,  var  han 
væk." 

Hun  løb  så  hurtigt,  at  hun  trak  vejret  i  korte  gisp. 
Bækken!  Alene  ordet  fik  hende  til  at  skælve.  Vilhelm  var 
blevet  advaret  mange  gange  om  ikke  at  gå  for  nær  til 
kanten.  Som  hun  løb,  kaldte  hun  afsindigt,  mens  hun  bad 
om  et  svar.  Hendes  øjne  søgte  desperat  mellem  buskene, 
vendte  sig  derefter  til  det  klare  vand.  Hendes  tanker  var 
alle  vegne,  mens  hun  spejdede  ud  over  det  uberørte 
landskab  —  men  kun  et  øjeblik,  da  hun  indså,  at  han  var 
borte  og  kunne  være  hvor  som  helst. 

Mens  hun  fortsatte  langs  bredden  af  bækken,  tyn- 
gede skyldfølelsen  hendes  sind  som  en  tung  byrde.  Vil- 
helm, den  yngste  i  familien,  havde  altid  været  en  kilde 
til  glæde  særlig  under  de  mørke  dage  efter  mors  død. 
Igen  lod  hun  øjnene  undersøgende  gå  hen  over  den  lave 
vegetation  og  det  klukkende  vandløb.  Da  hun  ikke  kunne 


se  noget  der,  begyndte  hun  at  undersøge  det  omliggende 
landskab.  Den  tomhed,  der  mødte  hende,  fik  hende  til  at 
rette  sine  skridt  mod  den  længst  bortliggende  mark  og 
far. 

Ukrudtsplanterne  voksede  højt  og  syntes  at  vinke  spot- 
tende i  vinden,  som  om  de  havde  i  sinde  at  forhindre 
hende  i  at  finde,  hvad  hun  søgte.  Længere  fremme  gik 
den  banede  sti  brat  over  i  løst  sand  som  fortsatte  i  gam- 
melt dynd.  Også  planterne  forsvandt,  så  det  bevirkede, 
at  hun  fik  øje  på  den  lille  sovende  skikkelse  ved  bred- 
den. Hun  var  over  ham  med  det  samme,  vækkede  ham 
med  sine  glædestårer.  "Karen,  græd  ikke",  protesterede 
Vilhelm,  da  hun  rejste  ham  op  og  børstede  sand  af  hans 
tøj.  Hånd  i  hånd  ilede  de  tilbage  til  huset  med  Marie  lige 
i  hælene,  så  hurtigt  hendes  korte  ben  ville  tillade. 

Da  de  nåede  huset,  kunne  Karen  se  John  læsse  melet 
af  vognen.  "Karen,  far  og  jeg  er  sultne,  det  er  jo  ikke 
legeværk,  vi  har  været  beskæftiget  med  hele  dagen,  det 
ved  du  nok,"  sagde  John  bebrejdende,  idet  han  overrakte 
hende  et  brev.  Det  skarpe  svar  hun  plejede  at  give,  døde 
på  hendes  læber,  og  hun  talte  høfligt.  "Selvfølgelig  John. 
Jeg  skal  nok  skynde  mig."  Hun  gemte  brevet  i  sit  for- 
klæde, skønt  hun  var  nysgerrig  efter  at  vide,  hvad  der 
stod  i  det. 

Efter  at  aftenarbejdet  var  til  side  og  de  mindre  børn 
godt  i  seng,  hyggede  Karen  sig  med  sin  far  og  bror  ved 
kaminen.  Stille  lukkede  hun  brevet  op  og  begyndte  at 
læse.  Hendes  far  så  op.  "Fra  Maggi?",  spurgte  han.  Ka- 
ren nikkede  og  fortsatte  med  at  læse. 

Hun  lagde  brevet  fra  sig,  og  igen  spurgte  faderen: 
"Hvordan  har  Johnsons  det?"  Hun  læste  dæmpet  afsnit- 
tet: 

"Jeg  er  hos  tante  Abigal  og  Susie  bor  hos  vores  fa- 
milie i  Boston.  Drengene  er  fordelt  mellem  mine  bedste- 
forældre og  mine  onkler;  fars  arbejde  på  flodbåden  gør 
det  umuligt  for  os  at  være  sammen.  Hvor  jeg  længes  ef- 
ter at  se  familien  samlet  igen.  Det  forekommer  at  være 
flere  år  siden  mor  døde,  og  vi  var  sammen." 

Da  Karen  foldede  brevet  sammen,  mødte  hendes  øjne 
først  faderens,  derefter  hendes  broders. 

Det  lille  hjem  syntes  at  stråle  i  skæret  fra  kaminilden. 

Piger,  se  her, 

hvorledes  i  kan  virke 


AF  ELAINE  CANNON 


En  mand  sagde  engang  til  en 
kvinde:  "Hvis  du  ikke  kan  være 
interessant,  så  kan  du  da  i  det 
mindste  være  behagelig." 
(elskværdig?)  Men  er  det  det, 
Sidste  Dages  Helliges  unge  mænd 


Personlig  virkning 

Gør  dig  selv  uforglemmelig. 
Find  på  noget,  der  kendetegner 
specielt  dig  .  .  .  et  beskedent 
smykke  ...  en  bestemt  parfume 
.  .  .  noget,  der  ene  og  alene 
hører  til  dig.  (Når  du  ikke  virker 
på  den  bestemte  måde,  vil  folk 
lægge  mærke  til  det!) 

Noget,  du  ikke  skal: 

Glem  ikke,  at  din  lette  berøring 
af  hans  ærme  betyder  mere  for 
ham  end  det  hårde  slag  på  hans 
ryg,  stikket  mellem  hans  ribben 
—  hver  gang. 

Brug  ikke  forstøveren  for  meget. 
En  piges  parfume  skal  være  let 
og  vellugtende.  Efterab  ikke 
mængden  eller  dagens 
filmsdronning.  Vær  det  bedste 
af  dig  selv. 

Undervurdér  ikke  bønnens  magt. 

Pigens  valg 

Konkurrencen  er  skarp  i  vore 
dage  både  hvad  kvalitet  og 
kvantitet  angår.  For  hver 
attråværdig,  værdig  ung  mand, 
der  findes,  er  der  tre  gange  så 
mange  piger.  En  ung  mand  skal 
arbejde  hårdt  for  sine  penge, 
og  hver  ugeløn  skal  række  til  det 
utrolige.  At  beværte  DIG  er 


skal  vælge  deres  pige  efter? 
Hvorfor  ikke  være  begge  dele? 
Være  både  behagelig  og 
interessant!  Og  være  den  mest 
tiltalende  ved  enhver  anledning. 


måske  ikke  på  hans  liste  over 


udgifter  i  denne  uge.  Vær  fuld  af 
idéer  om,  hvorledes  I  gratis  kan 
more  jer  ved  f.  eks.  at  gå  til  en 
eller  anden  gratis  forelæsning, 
besøge  blomsterparker,  gå  en  tur 
og  lær  jeres  egen  by  at  kende 
eller  besøg  et  kært,  ældre 
menneske. 

Noget,  du  ikke  skal: 

Undlad  ikke  at  benytte 
lejligheden,  når  det  til  en  dans 
er  pigernes  tur  til  at  inklinere. 

Vær  ikke  ligegyldig  over  for 
hans  humør. 

Kom  ikke  med  undskyldninger. 
Undervurdér  ikke  dig  selv. 

Du  er  en  af  Guds  døtre,  en 
udvalgt  ånd.  Er  du  ikke  glad  for 
at  være  den,  du  er? 

Mænd  vælger 

Mænd  har  for  vane  at  vælge  den 
livlige  pige,  hende  der  "gnistrer" 
og  kan  sætte  fart  i  tingene. 
Spørg  dem,  hvad  de  foretrækker 
ved  piger,  og  de  vil  drømmende 
mumle  sådanne  ord  som: 
sympatisk  indstillet  .  .  .  omsorgs- 
fuld .  .  .  sund  .  .  .  mild  .  .  . 
sjov  .  .  .  venlig  .  .  .  vågen  .  .  . 
ren,  ren  .  .  .  velklædt  .  .  . 
kvindelig  .  .  .  pålidelig. 

Fortolket  kan  dette  betyde,  at  de 
ønsker  en  pige,  der  er  vågen 
over  for  livet,  i  harmoni  med 
tiden,  en,  som  lever  med,  ikke 
blot  er  tilskuer. 

Noget,  du  ikke  skal: 
Du  skal  ikke  bare  sidde  og  kigge. 
Du  skal  foretage  dig  noget. 
Hvis  der  er  noget,  der  kalder  på 
smilebåndet,  så  smil!  Hvis  der 
ikke  er  noget,  så  smil  ikke! 
Advarsel:  Der  er  aldrig  et 
tidspunkt,  hvor  livet  er  kedeligt, 
begivenhedsløst,  så  selv  dine 
ledige  øjeblikke  bør  høre  med 
til  billedet.  Undervurdér  ikke  din 
værdighed  som  pige.  Det  er 
meningen,  at  du  skal  være  yndig, 
glad,  charmerende  —  og 
desuden  hjælpsom. 

Glem  ikke,  at  drenge  og  unge 
mænd  også  er  mennesker. 
Behandl  dem  derefter. 
De  kan  lide  det. 

Stiml  ikke  sammen  i  en  skræmt 
flok.  Hvilken  ung  mand  tror  I, 
der  ønsker  at  forcere  sådant  et 
arrangement,  blot  for  at  bede  en 
pige  om  en  dans? 


Kvindelighed 

At  være  kvindelig  vil  nøjagtig 
sige  at  opføre  sig  som  en  virkelig 


dame.  Det  har  en  hel  del  at  gøre 
med  god  holdning,  små  skridt, 
rene  hænder  og  et  rent  hjerte. 

Det  har  også  noget  at  gøre  med 
at  have  gode  spisevaner,  tage 
små  bidder,  ikke  tale  med  mad 
i  munden,  tørre  sig  let  om 
munden  med  hjørnet  af 
servietten,  ikke  afbryde  folk,  der 
taler,  eller  besvare  et  spørgsmål, 
der  er  rettet  til  en  anden. 

At  være  en  virkelig  dame  vil  sige 
at  være  dannet,  behersket, 
uselvisk. 


^V  Klæd  dig  ikke,  som  om  der  er 
mannequinopvisning  hele  året. 

•&  Sæt  ikke  din  vilje  igennem 
ved  at  give  dig  til  at  hulke, 
skælde  ud,  kommandere 
eller  plage. 

■&  Lad  være  med  at  slå  ham  på 
hans  eget  gebet.  Hvis  du 
ønsker  at  blive  behandlet 
som  en  "dame",  så  prøv  at 
få  ham  til  at  føle  sig  som  et 
mandfolk.  Alle  mænd  (unge 
som  ældre)  føler  sig  smigret, 
når  man  har  brug  for  deres 
hjælp. 

Der  blev  fornylig  stillet  et  spørgs- 
mål angående  Profeten   Elias's  kom- 
me til   Profeten  Joseph   Smith  i  Kirt- 
land  Templet  i  1836.  Spørgsmålet  har 
sin   oprindelse   i   den   udtalelse,   som 
Moroni    fremsatte,    da    han    citerede 
Malakias's  ord  for  den  unge  Profet: 
"Og  videre  citerede  han  det  fem- 
te vers  således:  Se,  jeg  vil  åben- 
bare jer  Præstedømmet  ved  pro- 
feten    Elias'     hånd,     før    Herrens 
store     og     frygtelige     dag     kom- 
mer ...  Og  han  skal  plante  i  bør- 
nenes hjerter  de  forjættelser,  som 
blev  givet  fædrene,  og   børnenes 
hjerter   skal    vendes    til    fædrene. 
Om  det  ikke  var  således,  ville  hele 
Jorden  fuldstændigt  blive  lagt  øde 
ved  Hans  tilkommelse." 
(D.k.P.  Joseph  Smith  2.  v.  38—39) 
Nu  er  spørgsmålet:   "Hvad  er  det 
for  fortjættelser,  som  blev  givet  fæd- 
rene,  og   som   ville   vende   børnenes 
hjerter  til  fædrene?" 

Af  de  ord,  som  Moroni  udtalte, 
fremgår  det,  at  vore  fædre  fra  Herren 
modtog  visse  forjættelser  og  velsig- 
nelser, som  ikke  alene  var  evige  for- 
jættelser for  dem,  men  også  for  deres 
efterkommere. 

Fra  vor  Fader  Adams  tid  og  til 
syndflodens  dage  på  Noas  tid,  var  der 
en  form  for  regering  på  jorden,  kendt 
som  den  patriarkalske  orden.  I  denne 
orden  var  faderen  den  åndelige  leder 
for  sin  egen  familie  og  overhoved  for 
alle  de  familier,  som  nedstammede 
fra  ham  gennem  hans  sønner.  Fade- 
ren var  også  den  øverste  administra- 
tor for  den  regering,  under  hvem  hans 
familier  levede.  Det  var  faderens  an- 
svar at  vejlede  og  velsigne  sine  børn 
og  lede  dem  i  retfærdighed.  Han  hav- 
de det  alvorlige  ansvar  at  lære  sin 
familie  lydighed  mod  den  guddomme- 

lige  lov  og  blive  kendt  med  Gud,  den 
Evige  Fader.  Læg  mærke  til  udtalel- 
serne om  Fader  Adam  og  denne  præ- 
stedømmeorden: 

"Og  Adam  og  Eva  velsignede 
Guds  navn,  og  de  kundgjorde  alt 
for  deres  sønner  og  døtre." 

(D.k.P.  Moses  5:12) 
Endvidere: 

"Og  Adam  lyttede  til  Guds  røst 
og  formanede  sine  sønner  til  at 
omvende  sig." 

(D.k.P.  Moses  6:1) 
I  det  samme  kapitel  læser  vi,  at 
folk  skrev  i  en  mindebog  ved  in- 
spirationens ånd: 
"Og  de  lærte  deres  børn  at  læse 
og  skrive,  thi  de  havde  et  sprog, 
som  var  rent  og  uforfalsket.  Nu, 
det  samme  Præstedømme,  som 
var  i  begyndelsen,  skal  også  fin- 
des ved  verdens  ende." 

(D.k.P.  Moses  6:6—7) 
Lære  og  Pagter  fortæller  os,  at 
Adam  kaldte  de  medlemmer  af  sin 
familie,  som  var  retfærdige,  til  en  stor 
konference  i  dalen  Adam-ondi-Ahman 
og  velsignede  dem  og  profeterede 
for  dem  hvad  der  ville  tilstøde  dem  i 
de  sidste  dage.  Dette  skete  lige  før 
hans  død.  (L  &  P.  107:53—57).  Vi  kan 
nu  slutte,  at  den  samme  fremgangs- 
måde blev  fulgt  af  alle  retfærdige 
mænd,  som  levede  fra  Adam  til  Noa. 
De  fik  det  guddommelige  mønster  fra 
Herren  til  deres  Fader  Adam,  og  så- 
ledes blev  hver  af  dem  til  sin  tid  pa- 
triark og  præsiderede  over  sine  efter- 
kommere med  retfærdighed  og  ret- 
skaffenhed. Denne  tingenes  orden, 
som  blev  forkyndt  af  Herren  til  Fader 
Adam,  vil  også  være  Præstedømmets 
orden  ved  verdens  ende.  Herren  gav 
store  og  ædle  forjættelser  til  vore 
fædre  på  den  tid,  især  var  deres  sind 


henvendt  på  det  evige  liv  og  de  evige 
familiebånds  evige  fortsættelse. 

På  Abrahams  tid  var  den  patriar- 
kalske nedstamning  og  familieforhol- 
dene helt  blevet  glemt  på  grund  af 
menneskenes  ondskab.  Satan  kom 
blandt  menneskenes  børn  og  sagde 
til  dem,  at  de  ikke  skulle  tro,  at  de 
ting  de  havde  lært  var  sande,  og  skrif- 
ten siger,  at  de  ikke  troede  det.  Og 
så  blev  de  kødelige  og  sanselige  og 
djævelske.  Abraham  siger,  at  han 
fandt  ud  af  den  gamle  orden  angå- 
ende patriarkernes  rettigheder  og  vel- 
signelserne ved  det  patriarkalske 
Præstedømme  på  grund  af  fædrenes 
optegnelser,  som  Herren  havde  be- 
varet i  hans  hænder.  (Se  D.k.P.  Abra- 
ham  1:31). 

"Og  da  jeg  opdagede,  at  der  fand- 
tes større  lykke,  fred  og  hvile  for 
mig,  søgte  jeg  efter  fædrenes  vel- 
signelser samt  den  ret,  hvortil  jeg 
skulle  ordineres  for  at  forvalte 
disse;  og  da  jeg  selv  havde  van- 
dret retfærdigt  og  ønsket  at  kom- 
me i  besiddelse  af  stor  kundskab 
og  at  vandre  endnu  mere  retfær- 
digt og  eje  større  kundskab  samt 
blive  fader  til  mange  nationer,  en 
fredsfyrste,  og  da  jeg  ønskede  at 
modtage  belæringer  og  holde 
Guds  bud,  blev  jeg  retmæssig  ar- 
ving, en  højpræst  med  den  myn- 
dighed, som  tilhørte  fædrene.  Den 
blev  overdraget  mig  fra  fædrene; 
den  kom  ned  fra  fædrene,  lige  fra 
tidens  begyndelse,  ja,  fra  selve 
begyndelsen  eller  før  Jordens 
grundvold  lagdes  til  den  nuværen- 
de tid,  denne  den  førstefødtes 
myndighed  på  det  første  menne- 
ske, nemlig  Adam,  vor  første  fa- 
der, og  kom  gennem  fædrene  til 
mig.  Jeg  tragtede  efter  min  beskik- 
kelse til  Præstedømmet  i  overens- 
stemmelse med  Guds  forordning 
til  fædrene  angående  efterkom- 
merne." 

(D.k.P.  Abraham  1:2—4) 
I  denne  udtalelse  fastslås  det  ty- 
deligt, at  Gud  lovede  fædrene  noget, 
som  angik  deres  sæd,  eller  de  børn 
som  skulle  komme  gennem  deres  af- 
stamning. Til  Abraham,  som  ved  tro 
modtog  forjættelsen,  sagde  Herren: 
"Jeg  opretter  min  pagt  mellem  mig 
og  dig  og  dit  afkom  efter  dig  fra 
slægt  til  slægt,  og  det  skal  være 


en  evig  pagt,  at  jeg  vil  være  din 

Gud  og  efter  dig  dit  afkoms  Gud." 

(I.Mos.  17:7) 

Endvidere: 

"Og  i  din  sæd   skal  alle  jordens 

folk  velsignes, fordi  du  adlød  mig!" 

(I.Mos.  22:18) 

De  samme  velsignelser  blev  givet 
til  Isak,  Jakob,  Josef,  Jakobs  søn,  og 
derefter  til  Efraim  og  hans  sæd  efter 
ham.  Derfor  er  de  store  og  dybe  for- 
jættelser angående  Præstedømmets 
patriarkalske  orden  og  velsignelsen 
ved  evigt  afkom  i  denne  evige  pagt 
kommet  ned  til  dem  af  os,  som  er  af 
Efraims  sæd  gennem  Jakob,  og  til 
enhver  anden,  som  vil  omvende  sig 
og  tage  imod  de  hellige  forjættelser, 
så  de  kan  optages  i  Abrahams  linie 
og  blive  arvinger  på  samme  måde 
som  Abrahams  efterkommere. 

I  vore  dage,  i  tidernes  fyldes  for- 
valtning, er  den  samme  store  og  ko- 
stelige forjættelse  givet  til  alle  dem, 
som  er  gået  ind  i  Guds  templer  og  har 
indgået  pagter  i  den  nye  og  evige 
ægteskabspagt.  De  har  fået  forjæt- 
telsen om  Abraham  og  Isaks  og  Ja- 
kobs velsignelser,  de  som  er  vore 
fædre  i  kødet,  så  atvi  også  er  arvinger 
og  fælles  arvinger  med  vore  fædre, 
hvis  vi  flittigt  søger  efter  forjættelser- 
ne, således  som  vor  Fader  Abraham 
gjorde,  og  derefter  adlyder  de  gud- 
dommelige befalinger. 

Den  forjættelse,  som  vore  fædre 
fik,  og  som  børnene  skulle  opfylde  i 
de  sidste  dage,  var  altså,  at  hver 
eneste  sjæl,  som  ville  indgå  pagt  i 
Jesu  Kristi  Evangelium  gennem  då- 
ben om,  at  han  ville  adlyde  Evangeliet 
og  holde  befalingerne,  ville  få  det  pri- 
vilegium at  indgå  i  Præstedømmets 
guddommelige  patriarkalske  orden. 
Ligeledes,  at  Profeten  Elias's  ånd  vil- 
le komme  ind  i  deres  hjerter,  de  som 
er  villige  til  at  adlyde  loven,  og  vende 
deres  hjerter,  det  vil  sige  børnenes 
hjerter,  til  deres  fædre  i  tempelarbej- 
dets ånd,  så  at  vi  af  hele  vort  hjerte, 
sjæl,  sind  og  styrke  vil  stræbe  efter 
at  udføre  arbejde  for  vore  fædre,  så- 
ledes at  de  også  kan  komme  ind  i 
ophøjelsen  og  den  evige  fortsættelse 
af  slægten  i  al  evighed.  Profeten  Jo- 
seph Smith,  som  så  dette  arbejdes 
betydning,  sagde:  "De,  som  forsøm- 
mer at  gøre  det,  gør  det  med  fare  for 
deres  egen  frelse." 

Kirken 
Går  Fremad 


Besøg  af 

præsident  Theodore  M.  Burton 


I  slutningen  af  august  havde  den 
danske  mission  besøg  af  præsident 
Theodore  M.  Burton  og  hans  hustru, 
og  søndag  den  27.  august  blev  der  af- 
holdt offentlige  møder  med  præsident 
og  søster  Burton  som  talere,  først  i 
Aarhus  om  formiddagen  og  derefter  i 
København  om  aftenen. 

Der  var  stuvende  fuldt  hus  ved  beg- 
ge møder,  og  der  var  en  vidunderlig 
ånd  til  stede.  Præsident  Burton  talte 
om  Evangelieplanen  og  sagde  bl.  a.: 
»Når  vi  føler  med  vore  hjerter,  så  er  vi 
kloge,  og  ved,  at  Jesus  lever.«  Han 
sagde  endvidere,  at  under  et  møde  i 
Salt  Lake  Templet  sammen  med  de 
øvrige  Generalautoriteter  havde  Præsi- 
dent McKay  sagt:  »Ved  flere  lejligheder 
har  Herren  stået  ved  min  side  og  vidnet 
om  sin  guddommelighed.« 


Ved  mødet  i  Aarhus  var  broder  Hen- 
ning Jensen  fra  Horsens  tolk  for  præ- 
sident Burton  og  søster  Kirsten  Thom- 
sen   fra    Aarhus   for    søster    Burton.    I 


København  var  distriktspræsident  Finn 
Vest  Nielsen  tolk. 

Billedet  er  taget  i  Aarhus  under  præ- 
sident Burtons  tale. 


FESTINORD  1968 


Festinord  1968  skal  som  bekendt  af- 
holdes i  Norge,  og  vi  har  nu  fra  den 
norske  mission  fået  meddelelse  om  da- 
toen for  dens  afholdelse: 

Ankomstdagen  vil  være  torsdag  den 
27.  juni,  og  den  sidste  dag  vil  være 
søndag  den  30.  juni.  Planlæg  derfor 
allerede  nu  at  holde  jeres  ferie  på 
dette  tidspunkt! 


DÅB: 

København  Gren:  5.  august: 

Anna  Kristine  Jensen,  døbt  af  ældste 
Larry    Jacobs,     håndspålæggelse    ved 
ældste  Jerald   Bryars. 
Sønderborg:  5.  august: 

Birthe  Rehnquist,  døbt  af  ældste  Ster- 
ling Parker,  håndspålæggelse  ved  æld- 
ste Loy  Pehrson. 
Odense:  5.  august: 

Pia  Vibeke  Pedersen,  døbt  af  broder 
Jens  Ole  Byskov,  håndspålæggelse  ved 
broder  Jørgen  Larsen. 


Peggy  Bodil  Pedersen,  døbt  af  æld- 
ste Paul  Leishman,  håndspålæggelse 
ved  ældste  Woodrow  Rasmussen. 

Kate  Hanne  Linda  Larsen,  døbt  af 
ældste  Paul  Leishman,  håndspålæggel- 
se ved  broder  Jørgen  Larsen. 

Peder  Pedersen,  døbt  af  ældste  Jo- 
seph Perry,  håndspålæggelse  ved  bro- 
der Preben  A.  Olesen. 

19.  august: 

Ole  Borm  Mortensen,  døbt  af  ældste 
Maloy  Hales,  håndspålæggelse  ved 
ældste  Charles  Seibold. 


GARMENTS 

skal  fremtidig  bestilles  gennem  Mis- 
sionskontoret  og  betales  ved  bestillin- 
gen. 

Husk  at  anføre  bestillingsnummer  og 
størrelse.  Liste  over  typer  og  priser 
kan  ses  hos  grenspræsidenterne. 

Missionskontoret. 


DØDSFALD: 

Hjørring: 

Den  16.  juli  døde  søster  Else  Marie 
Christensen    Jepsen,    44    år    gammel. 
Æret  være  søster  Jepsens  minde! 
Esbjerg: 

Den  2.  juni  døde  søster  Anna  Chri- 
stine   Marie    Møller    Pedersen,    56    år 


gammel.  Æret  være  søster  Pedersens 

minde! 

København  gren: 

Den  7.  september  døde  søster  Mar- 
tha Jørgensen,  79  år  gammel,  og  blev 
begravet  fra  kirken  på  Priorvej  den 
13.  september.  Æret  være  søster  Jør- 
gensens minde! 

TEMPELREJSERNE 


Endnu  engang  har  danske  søskende 
foretaget  en  rejse  til  templet  i  Schweiz. 
I  dagene  28.  til  31.  august  gik  omkring 
50  af  vore  søskende  gennem  templet, 
og  for  første  gang  var  der  3  sessioner 
hver  dag.  lait  gik  vi  gennem  templet  11 
gange,  og  vi  udførte  følgende  ordinan- 
cer: 

Dåb  for  de  døde   . .     200 

Ordinationer     201 

Endowments    (levende)     9 
Endowments  (døde)      530 
Beseglinger  (hustruer 
til  ægtemænd)  levende     3 

do.  døde  53 

Beseglinger  (børn  til 
forældre)  levende  . .        2 

do.  døde  198 

lait   ordinancer    ....   1196 

Med  de  ordinancer,  vi  udførte  på 
den  første  tempeltur  i  år,  2568,  har  dan- 
ske søskende  på  de  to  tempelrejser  i 
år  udført  ialt  3764  ordinancer,  det  stør- 
ste tal  vi  har  udført  på  et  år  i  de  år, 
vi  har  foretaget  rejser  til  templet  i 
Schweiz. 


Vigtig  meddelelse  angående 
familieskemaer 

Fra  templet  i  Schweiz  har  vi  fået 
meddelelse  om,  at  for  fremtiden  vil 
familieskemaer,  der  sendes  til  Family 
File,  efter  instruktion  fra  Kirkens  øver- 
ste myndigheder  kun  blive  liggende  i 
templet  i  3  måneder,  hvorefter  de  au- 
tomatisk vil  overgå  til  Temple  File, 
d.v.s.  at  arbejdet  vil  blive  udført  af  an- 
dre tempelbesøgende.  Hvis  man  altså 
selv  ønsker  at  udføre  arbejde  for  sine 
afdøde  slægtninge  og  anmoder  om  at 
få  skemaerne  sendt  til  Family  File  til 
et  bestemt  tidspunkt,  vil  skemaerne 
ikke,  som  hidtil,  blive  liggende  til  et  se- 
nere tidspunkt,  hvis  man  bliver  forhin- 
dret i  at  komme  til  den  planlagte  tid, 
men  arbejdet  vil  blive  udført  af  andre. 

Grunden  til  denne  nye  bestemmelse 
er,  at  templerne  ligger  inde  med  tusin- 
der af  skemaer,  som  søskende  har 
sendt  til  Family  File,  men  de  er  ikke 
selv  kommet  til  templerne  for  at  udføre 
arbejdet,  enten  på  grund  af  sygdom, 
dødsfald  eller  af  andre  grunde.  Og  på 
samme  tid  mangler  templerne  navne  til 
de  mange  søskende,  der  kommer  til 
templerne  for  at  arbejde. 

Husk  derfor,  hvis  De  sender  familie- 
skemaer til  Family  File,  nøjagtigt  at  an- 
føre, på  en  vedheftet  seddel,  på  hvil- 
ken tid  De  planlægger  at  rejse  til  temp- 


let, så  De  kan  være  sikker  på  selv  at 
kunne  få  lov  til  at  udføre  arbejdet. 

Såfremt  der  på  indsendte  skemaer 
ikke  er  anført,  at  man  selv  ønsker  at 
udføre  arbejdet,  vil  de  automatisk  over- 
gå til  Temple  File,  hvilket  vil  sige,  at 
de  fra  Amerika  vil  blive  sendt  til  det 
tempel,  der  på  det  pågældende  tids- 
punkt har  brug  for  navne. 

Som  omtalt  i  september-nummeret  af 
Stjernen  havde  vi  den  glæde  at  have 
ældste  Howard  W.  Hunter  af  De  Tolvs 
Råd  og  hans  hustru  med  os  under  vor 
første  tempelrejse  i  år,  og  vi  bringer 
hermed  et  billede  af  deltagerne  i  denne 
rejse  sammen  med  ældste  og  søster 
Hunter,  tempelpræsident  og  søster 
Walter  Trauffer  og  missionspræsident 
og  søster  Don  L.  Christensen. 

M.  K. 


VELSIGNELSER: 

Centrum  Sjælland:  16.  april: 

Ib  Ishøj  Hansens  og  Annelise  Jensen 
Hansens  søn,   Niels  Martin   Ishøj  Han- 
sen, velsignet  af  sin  fader. 
Herning:  7.  maj: 

Bent  Søndergaard  Madsens  og  Ketty 
Marie  Olesen  Madsens  datter,  Berit 
Søndergaard  Madsen,  velsignet  af  sin 
fader. 

15.  august: 


Missionærankomster: 

Følgende  missionærer  er 
ankommet  til  den  danske 
mission: 


22.  august: 


-sRHilss 


Ernest  Darnell  Denison  fra 

Lincoln,   Nebraska,   beskikket 
til   at   arbejde   på  Amager. 


Bruce    Peter    Ericksen    fra 

Rockford,     Illinois,    beskikket 
til  at  arbejde  i  København. 


■■fcil:. 


Larry    Elton    Fjeldsted    fra 

Centerfield,    Utah,    beskikket 
til  at  arbejde  i  Herlev. 


Marvin  R.  Poulsen  fra  Rich-         Theo    A.    Hymes    fra    Mid-  Mark  N.  Sorensen  fra  Lo-  Stephen     H.     Carman     fra 

field,    Utah,    beskikket    til    at     land,    Michigan,   beskikket  til      vell,    Wyoming,    beskikket    til      Palo  Alta,  California,   beskik- 
arbejde   i   Brønshøj.  at  arbejde  i  Hellerup.  at   arbejde    i    Charlottenlund,      ket   til    at   arbejde    på    Born- 

holm. 


CTl 


-*.    * 


Robin  B.  Burgon  fra  San- 
dy,  Utah,  beskikket  til  at  ar- 
bejde i  Gentofte. 


7.  september: 


Calvin  B.  Jones  fra  Calga- 
ry, Canada,  beskikket  til  at 
arbejde  i  København. 


David    J.    Christensen    fra  Lee    W.    Hansen    fra    Salt 

Las  Vegas,  Nevada,  beskikket      Lake  City,  Utah,  beskikket  til 
til  at  arbejde  i  Valby.  at  arbejde   i   Helsingør. 


Missionærafløsninger: 

Følgende  missionærer  er 
blevet  hæderlig  afløst  fra  de- 
res arbejde  i  den  danske 
mission: 


28.  august: 

Randall     J.     Knudsen     fra 

Hkiah,  California,  efter  sidst 
at  have  arbejdet  i  Køben- 
havn. 

8.  september: 

Robert  C.  Weierman  fra  La 
Puente,  California,  efter  sidst 
at  have  arbejdet  i  Kalund- 
borg. 


15.  september: 

Ross  C.  Brown  fra  Sandy, 
Utah,  efter  sidst  at  have  ar- 
bejdet som  assistent  til  mis- 
sionspræsidenten. 

Ralph  W.  Rasmussen  jr.  fra 
Burley,  Idaho,  efter  sidst  at 
have  arbejdet  som  assistent 
til  missionspræsidenten. 


Alfred    C.    Nielsen    III    fra 

Tacoma,  Washington,  efter 
sidst  at  have  arbejdet  i  Ran- 
ders. 

Byron  Peter  Halling  fra 
Harbor  City,  California,  efter 
sidst  at  have  arbejdet  i 
Odense. 

Don  Ray  Nelson  fra  Santa- 
quin,  Utah,  efter  sidst  at  have 
arbejdet  i  Rødovre. 

FØDSELSDAGE: 

Vi  siger  i  denne  måned  til  lykke  til 
følgende  søskende: 
København  gren: 

Thorvald  Larsen,  Solitudevej  15,  70 
år  den  1.  november. 

Johannes  Bisbjerg,  Rantzausgade  64, 
60  år  den  9.  november. 

Agnes  Karoline  Mikkelsen,   Balders- 
gade  46,  75  år  den  15.  november. 
København  nordre  gren: 

Kristine  Olsen,  Lyngbyvej  425,  75  år 
den  1.  november. 
Aalborg: 

Maren  Irene  Marie  Andersen,  65  år 
den  26.  november. 
Aarhus: 

Hedvig  Augusta  Petersen,  70  år  den 
27.  november. 
Hilsen  fra  Canada 

Broder  og  søster  Keld  Neumann  Jo- 
hansen, tidligere  København,  sender  fra 
deres  hjem  i  Canada  de  kærligste  hil- 
sener til  de  danske  søskende  og  for- 
tæller, at  de  er  glade  og  tilfredse  der- 
ovre og  har  adopteret  en  lille  dreng, 
som  er  ZU  indianer  og  nu  er  10  måne- 
der gammel. 


ORDINATIONER: 

København  1.  juni: 

Gert  Howard  Jensen  ordineret  tillærer 
af  broder  Erik  Andersen. 

2.  juli: 

Willi  Bloch  Johansen  ordineret  til  læ- 
rer af  broder  Hans  Billeskov  Jansen. 
Amager:  28.  maj: 

Halfdan   Kaas  ordineret  til   præst  af 
broder  Verner  Korsgaard. 
Kolding:  1 1.  juni: 

Peder  Jepsen  ordineret  til  diakon  af 
broder  Knud  Bent  Andersen. 
Aarhus:  18.  juni: 

Flemming  Simonsen  ordineret  til  læ- 
rer af  ældste  Orson  Henning  Dietz. 
Horsens:  23.  juni: 

Henning    Jensen   ordineret   til    ældste 
af  missionspræsident  Don  L.  Christensen. 

Aarhus:  30.  juli: 

Ewan  Stenholdt-Nielsen  ordineret  til 
lærer  af  broder  Jens  Lind  Jensen. 
Herning:  30.  juli: 

Victor  Hyldgård  ordineret  til  diakon 
af  broder  Henry  Olsen. 
Vejle:  6.  august: 


Bent  Johannes  Sørensen  ordineret  til 
diakon  af  broder  Hans  Jørgen  Søren- 
sen. 
Nordsjælland  gren:  8.  august: 

Verner  Olsen  ordineret  til   præst  af 
broder  Arne  Jakobsen. 

Bent  Nielsen  ordineret  til   præst  af 
broder  Per  Meilsøe. 


Bryllup  i  Aalborg: 

Broder  Jørn   Holm  Bendtsen  viedes 
den  24.  juni  til  Randi  Børge.  Stjernen 
ønsker  hjertelig  til  lykke! 
Bryllup  i  København: 

Den  26.  august  viedes  på  Køben- 
havns Rådhus  søster  Lene  Jenrich 
Høvsgaard  til  broder  Svend  Erik  Irvold, 
og  den  29.  august  viedes  parret  for 
tid  og  evighed  i  templet  i  Schweiz. 
Stjernen  ønsker  hjertelig  til  lykke! 
Bryllup  i  Amerika: 

Tidligere  missionær  i  den  danske 
mission  og  rådgiver  til  forhenværende 
missionspræsident  R.  Earl  Sorenson, 
Bryce  Christensen,  viedes  den  25.  maj 
i  Los  Angeles  Templet  til  Elizabeth 
Carr.  Stjernen  ønsker  hjertelig  til  lykke! 


Forældre  og  børn  trækker  til  hver  sin  side 


RICHARD  L.  EVANS 


Endnu  et  spørgsmål  om  de  store 
stridspunkter,  der  sommetider  opstår 
mellem  ægtemænd  og  hustruer,  om 
folk  som  trækker  til  hver  sin  side, 
skønt  de  burde  holde  sig  nær  til  hin- 
anden —  en  anden  side  af  emnet  ved- 
rører forældre  og  børn  og  deres  be- 
hov for  at  have  tillid  og  holde  sig  nær 
til  hinanden.  Tilsyneladende  er  det 
ikke  muligt  for  forældre  og  børn  at 
gå  aktivt  ind  i  alle  hinandens  aktivi- 
teter, men  forældre  og  børn  kan  være 
interesserede  og  holde  sig  underret- 
tet og  kan  meddele  sig  til  hinanden 
og  bevare  en  tillidsfuldhed,  og  være 
mere  modtagelige  og  åbne  og  for- 
stående. Forældre  bør  være  gode  til- 
hørere og  til  rådighed  til  at  tale  til.  Og 
børn  burde  dele  en  fortrolig  beretning 
om  deres  hjerteanliggender  og  håb 
og  interesser  og  aktiviteter  med  deres 
forældre.  Enhver  burde  være  ansvar- 
lig overfor  en  eller  anden  —  en  som 


tager  sig  af  det,  en  som  venter.  Og 
en  moder  eller  fader,  som  venter  og 
er  vågen,  taler  ud  og  lytter,  er  en 
stor  kilde  til  sikkerhed.  Det  er  nød- 
vendigt, at  forældre  ved  besked,  og 
det  er  nødvendigt  at  børn  taler  med 
dem,  rådfører  sig  med  dem,  har  tillid 
til  dem,  for  deres  egen  sikkerheds 
skyld.  Det  burde  aldrig  være  sådan 
som  en  meget  berømt  iagttager  hjer- 
teskærende sagde:  "De  fleste  af  de 
mennesker,  som  jeg  ser  i  mit  eget 
hjem,  ser  jeg  tværs  over  en  afgrund."1 
Der  burde  aldrig  i  hjemmet  være  en 
sådan  afgrund  at  se  over  —  ingen 
lang  afstand  indenfor  dets  mure.  Det 
burde  aldrig  være  "ensomt  at  være 
sammen  .  .  ."2  Det  er  nødvendigt,  at 
vi  holder  vore  familier  nært  sammen, 
taler,  underviser,  giver  råd,  har  tillid, 
og  ikke  har  altfor  travlt  til  at  tage  os 
af  de  ting,  som  er  vigtigst.  "Vor  store 
opgave",  sagde  Carlyle,   "er  ikke  at 


se,  hvad  der  ligger  dunkelt  i  det  fjer- 
ne, men  at  gøre  hvad  der  ligger  klart 
for  hånden."  Det  lykkelige  og  ansvar- 
lige hjem  er  den  sikre  løsning  på  de 
sociale  sygdomme,  som  besætter  os. 
Efter  at  alt  andet  er  sagt  og  overve- 
jet, findes  der  ingen  anden  vej.  Hvad 
problemerne  end  er,  hvor  ubehageligt 
det  er  og  hvilken  tid  det  end  tager, 
er  den  første  og  endelige  bøn  til  for- 
ældre og  børn:  Hold  jer  nær  til  hin- 
anden, i  respekt  og  kærlighed  og 
hensynsfuldhed,  med  råd  og  tillid  og 
forbindelse  indbyrdes.  "At  være  lyk- 
kelig i  sit  hjem,"  sagde  Samuel  John- 
son, "er  det  største  resultat  af  al 
ærgerrighed."3 


1  Emerson,  Journals,  Vol.  5,  p.  324. 

2  20-Century-Fox  production,  Tender  is  the  Night. 

3  Samuel  Johnson,  The  Rambler,  no.  68. 

"The  Spoken  Word"  fra  Tempelpladsen,  udsendt 
over  KSL  og  Columbia  Broadcasting  System,  den 
7.  august  1966.  Copyright  1966. 


BOGEN  ER  MIDTPUNKTET 

Er  den  det  også  i  Deres  hjem? 

kr. 

Mormons  Bog,  indbundet   3.20 

Mormons  Bog,  på  bibelpapir  m.  guldsnit   ....  10.00 

Mormons  Bog,  stort  format,  stor  skrift   3.20 

Tre-i-Een  (Mormons  Bog,  Den  kostelige  Perle, 

Lære  og  Pagter),  helskind    35.00 

Guds  Rige  Genoprettet,  helbind   25.00 

Talmage:  Trosartiklerne,  indbundet 5.50 

Et  stort  og  forunderligt  Værk,  indb 12.00 

Profeten  Joseph  Smiths  Lærdomme,  indb 7.00 

Samme,  indb.  i  blødt  bind  7.50 

Lære  og   Pagter,   indb 6.50 

Den    kostelige    Perle,    indb 6.50 

Samme,  på  bibelpapir,  indb 6.50 

Citater,  indb 2.50 

Talmage:  Jesus  Kristus,  indb.  helskind   30.00 

Samme,  trykt  på  kunsttrykpapir,   indb.    30.00 

Anderson:  Kronet  med  Herlighed,  indb 17.00 

West:  Den  danske  Missions  Historie,  ib 17.00 

Schmidt:  Oh,  du  Zion  i  Vest,  illustr 46.50 

Samme,    indb 55.50 

Slægtsbogen      14.75 

Søndagsskolesangbogen     2.00 

SDH    Sange.    Ny   udgave   af   sangbogen.    Kan 

bruges  sammen  med  den  gamle  udgave  .  .  11.25 

Samme,  indb.  i  blødt  helskind   13.25 

Trosartiklerne,  kort  t.  ophængning    0.35 

Alle  priser  +  10%  moms 


GRAMMOFONPLADER 

MED 

TABERNAKEL 
KORET 

Disse  plader  er  alle  L.  P.  's,  spilles  på  33  L/3  rpm  og 
de  fleste  fås  i  både  stereo  og  "almindelig"  (samme 
pris).  De  stereofoniske  kan  kun  spilles  på  stereofoniske 
pladespillere.  Ønskes  stereofoniske  plader,  må  et  stort 
S  sættes  efter  nummeret,  ellers  ekspederes  alminde- 
lige plader.  Grammofonplader  ombyttes  ikke  og  tages 
ikke  retur.  Pris  kr.  44. —  +  moms,  ialt  kr.  48.40  pr 
plade.  Bed  om  specificeret  katalog. 


The  Beioved  Choruses,  vol.  I 

The  Beloved  Choruses,  vol.  II 

(begge  m.  Philadelphia  Orchestra) 

A  Mighty  Fortress 

This  is  My  Country 

The  Lord's  Prayer,  vol.  I 

The  Lord's  Prayer,  vol.  II 

This  Land  is  Your  Land 

The  Greatest  Hits 

(5,  6,  7,  8,  9  m.  Philadelphia  Orchestra) 

The  Mormon  Tabernacle  Choir 

(fås  ikke  i  stereo) 

Songs  of  Faith  and  Devotion 

(fås  ikke  i  stereo) 

The  Lord  is  my  Shepherd 

Songs  of  the  North  and  South 

God  bless.  America 

Messiah  I/II 

(m.     Philadelphia     Orchestra,     Eileen     Farrell, 

Martha   Lipton,   Davis  Cunningham,  Wm.  War- 

field.  2  plader,  sælges  kun  samlet) 

Christmas  Carols 

The  Spirit  of  Christmas 

The  Holly  and  the  Ivy 

The  Joy  of  Christmas 

og  Tabernakelorglet  alene: 

(F.  Asper)  R.  31  (A.  Schreiner) 


R. 

1 

R. 

2 

R. 

3 

R. 

5 

R. 

6 

R. 

7 

R. 

8 

R. 

9 

R.  10 

R.  12 

R.  13 

R.  14 

R.  16 

R.  17 


R.  21 

R.  22 

R.  23 

R.  25 

R.  30 


BØGER   OG   MATERIALER 
bestilles  nemmest  ved  at  sende  beløbet  +  10%  moms 
per  giro  og  på  bagsiden  af  den  venstre  talon  på  giro- 
kortet at  skrive  hvad  der  ønskes.   Postgironummeret 
er  12  09  88. 

